CHOCOLATE SLIM Granada erosi batetik 39€\nChocolate Slim Granada\nNatural cocktail Chocolate Slim pisua galtzea erosi Granada\nOna erosteko Chocolate Slim Granada, eskatzen du:\nNon erosi Granada Chocolate Slim\nIdatzi izena eta telefono zenbakia eskaera orria erosteko koktel bat pisua galtzea Chocolate Slim Granada prezio murriztua. Itxaron, deitu aholkularia, zure eskaera koktel bat Chocolate SlimKudeatzailea, deitu ahal izango duzu laster. Zure eskaera jaso ondoren, gai izango duzu ordaindu Granada.\nNahi izanez gero, ordena eraginkorra eta kalterik botikak prezio merkean Granada, zein izango litzateke aide azkarra eta segurua da, pisu-galera, txokolatea Chocolate Slim zehatz-mehatz zer behar duzun!\nNola erosi koktel bat Chocolate Slim Granada\nNahi dutenentzat prezioa onena lortzeko Chocolate Slim Granada (Espainia), bete eskaera-orria, sartu Zure telefono-zenbakia eta izena, barruan ordu izango duzu, jarri harremanetan gure Kudeatzailea argitzeko ordena eta antolatu entrega Chocolate Slim arabera zure helbidea. Ordaindu partzelaren ondoren bakarrik jaso ondasunak eskuak sartu mezularitza edo posta-bulegoan. Prezioa bidalketa Chocolate Slim postariak zure helbidea desberdina izango da beste hiri Espainian, jakin prezioa aholkulari bat prozesatzeko ondoren ordena bat koktel Chocolate Slim pisu galera buruzko web-orri ofiziala.\nChocolate Slim Sevillan Chocolate Slim Malaga\nChocolate Slim Tenerife Chocolate Slim Bilbon\nChocolate Slim Valentzian Chocolate Slim en Palma de Mallorca\nChocolate Slim Alacanten Chocolate Slim en Almería\nChocolate Slim in Aviles Chocolate Slim in Fuerteventura\nChocolate Slim in Heron Chocolate Slim Ibiza\nChocolate Slim Jerez de La Frontera Chocolate Slim La Coruña\nChocolate Slim Lanzaroten Chocolate Slim Las Palmas de Gran Canaria\nChocolate Slim Menorca Chocolate Slim Murtzian\nChocolate Slim Reusen Chocolate Slim San Sebastian\nChocolate Slim Santa Cruz de La Palma Chocolate Slim Santander\nChocolate Slim Santiago De Compostela Chocolate Slim Vigo\nDiet Favorite: pisua galtzeko dieta gomendio orokorrak. Gutxi gorabeherako dietaren menua.\nAriketa multzo bat, pisu galera slim 3 hilabete\nEskuineko entrenamendu; buruz jakin behar duzun prestakuntza pisua galtzea; multzo ariketak argaltzeko\nLagin menu dieters\nEzaugarri menuak; Zakarra menu pisua galdu 7 egun\nOrdena Granada Chocolate Slim


“EH-an Sortua” jaialdia, Jimmy Jazz Gasteiz aretoaren eskutik - Nontzeberri\nHasiera/MUSIKA/“EH-an Sortua” jaialdia, Jimmy Jazz Gasteiz aretoaren eskutik\nGaur goizean aurkeztu du Jimmy Jazz Gasteiz aretoak EH-an Sortua jaialdia, streaming bidez eta ekainaren 6an abian jarriko dena. Horren ostean beste kontzertu batzuk ere programatu dituzte bertan.\nEurek adierazi duten moduan, helburua horrelako ekitaldi baten atzean dauden norbanako guztiak ikustaraztea da: kontzertuan jotzen duten musikariekin hasita, eta ekitaldia gorpuzten duten teknikari, manager, langile, promotore, komunikazio arduradun eta nola ez, publiko guztiarekin bukatuz.\nAldarriak ere zabaldu dituzte prentsaurrekoan: “Guk argi dugu kontzertu aretoetan segurtasun neurriak bermatzen dituzten kultur ekitaldiak antolatu ditzakegula eta horren alde lanean ari garela. Horretarako, baina, beharrezkoa da instituzioekin elkarlana eta anbiguetaterik gabeko komunikazioa. Premiazkoa da ahalik eta azkarren eta baldintza egokietan irekitzeko aukera izatea”.\nDatorren larunbateko kontzertua doakoa izango da, baino egoera honen erruz jasaten ari diren galera ekonomikoak apur bat arintzeko ere balio dezake, eta borondatezko aportazioak egiteko aukera egongo da. Bildutako dirua Hala Bedi, Jimmy Jazz Gasteiz, lan egingo duten teknikarientzat eta parte hartuko duten lau taldeentzat izango da.\nEkainaren 6ko kontzertuan parte hartuko duten taldeak Arkada Social, Brigade Loco, Rotten XIII, The Guilty Brigade dira. Eta horren ostean beste hitzordu musikal batzuk ere antolatu dituzte: Izaki Gardenak (ekainak 14) eta The Dealers, Red Iron Squad (ekainak 18)\n“Gure ustez, mundu mailako egoera anker honi aurre egiteko modua kultura da, eta hori ezin hobeto laburbildu dugu gure leloa bilakatu den esaldi honetan: Kulturak bakarrik salba dezake herria!”\nInformazio guztia Jimmy Jazz Gasteizek duen web orrialdean aurkituko duzue.


GAL: historiaren orrialde honek idekirik jarraitzen du | Basque Country | KAZETA\nEgunotan bete dira 36 urte Donibane Lohizuneko La Consolidation ostatuko atentatua gertatu zela. 27 atentatu egin zituen GAL izan zen egilea eta nehor ez dute gerla zikinean izandako ardura politikoengatik epaitu. Zentzu horretan, ekainean Madrileko Senatuan eskaera egin arren, PSOEk eta PPk uko egin diote ikerketa batzorde bat sortzeari.\nKattin Chilibolost|15/07/2020 Updated at:\n1984ko uztailaren 12an Egin egunkariak argitaratu artikulua. © DR\n1984ko uztailaren 10a, Donibane Lohizune, La Consolidation ostatua. CRSen R5 ibilgailua ohiko itzulia egin eta zortzi lagun zeuden ostatuaren aitzinetik iragaten da. Horren ondotik, buru estalirik duten bi pertsona hurbiltzen dira moto batean. Haietariko batek, mototik jautsi eta lehergailu bat sartzen du ostatuan berean. Jaurtigaia berina hautsi, Jose Luis Oliva Gallastegiren bizkarra kolpatu eta lurrera eroririk, lehertu egiten da. Lau pertsona zauritzen dira. Biharamunean Egin egunkariak gertaeren berri ematen du, “GALek Donibane Lohizuneko La Consolidation ostatuaren kontrako atentatua aldarrikatu du” izenburuarekin.\nGALek hainbat urtez eraosak egin zituen garaia zen. 1983 eta 1987 urteen artean, Hendaian, Heletan, Ziburun, Donibane Lohizunen, Baigorrin, Bidarrain, Biarritzen, Maulen, Biriatun, Getarian eta Baionan 27 atentatu eta bahiketa burutu zituen.\n“Garai hura ongi oroitzen dut”, adierazi du Clement Soulek. Baionako Pyrenees ostatuko jabea izandakoak ez du 1985eko martxoaren 29ko gaua ahanzten. “Ikasle gaualdi baten biharamuna izan zen. Zortziak aldera, whiskyaren bila nindoalarik, tiro bat entzun nuen. Petardoak zirela pentsatu eta itzuli egin nintzen, eta tipo bat ikusi nuen atean. Pistolarekin apuntatzen ari zen eta babesteko denbora ukan nuen. Biziki fite pasa zen. Maleruski heriotza bat izan zen”, azaldu du ostalari ohiak. Benoit Pecastaing ikasle gaztea erail zuten eta Kepa Pikabea eta Jean-Marc Muti berriz, eri atera ziren hartatik. Clement Soulek kontakizunarekin segitu du: “Kanpoan Txomin Davant zegoen, bere haurrak ikastolatik noiz etorriko zain. GALeko tipoaren gibeletik lasterka atera zen. Azken hau itzuli eta apuntatu egin zuen eta zorionez, armak huts egin zuen. Beraz, atxilotua izan zen gizona”.\nErasogilea Tarbesko 34 urteko Pierre Baldes gisa identifikatu zuten. Lekukoek Afrika iparraldeko itxura zuelakoan deskribatu zuten, Egin egunkariak biharamunean berri eman zuzenez. Artikulu berean jakitera ematen zenez, eraso berri honen aitzinean Herri Taldeak eta errefuxiatuen sustengurako komiteak 16.00etan manifestazio bat antolatu zuten Baionan.\nEgun bat berantago, 1985eko martxoaren 31n, egunkariak “GALek Xabier Galdeano Iparraldeko gure kontseilari delegatua erail du” zekarren izenburu nagusian. Atentatua Donibane Lohizuneko Urdazuri karrikan gertatu zen, bezperako atentatuaren kontrako manifestazio bateko informazioa bildu ondotik zetorrela.\nEginek ikurrina batek idekitzen zuen jende lerroan bizi zen giroaren berri ematen du: “Poliziaz inguraturik, manifestariak Pannecau karrikara zihoazen ‘Gonzalez, hiltzaile, Mitterrand laguntzaile’ eta ‘Polizia GAL berdin da’ oihukatuz”. Banderola batek erailketak, kriminalizazioa, estradizioak, kanporaketak eta oro har errepresioa salatzen zituen.\nCharles Pasqua Mitterranden gobernuan barne ministroa izan zenak gerora adieraziko zuen “agerikoa zela GALek egindako ekintzak Madrileko Gobernuaren zerbitzuek zuzenean erabakiak zirela”. “Dena gelditzea” zen interesatzen zitzaiona eta gerora, euskal errefuxiatu politikoen kanporaketekin lortu egin zuela erran daiteke. 1987 urtea zen.\n“Urte haietan atentatu eta manifestazio artean bizi ginen. Uste dut 1986an bataz beste manifestazio bat izaten zela astero”, erran du Daniel Velez argazkilari-kazetariak. Bere hitzetan, ikerketak, atxiloketak, adierazpenak edota auziak izan dira, baina egiak ez du argirik ikusi.\n“Egia jakiteko eskubidea”\nEgiari Zor Fundazioak xede horrekin jarraitzen du lanean. Ekainaren 25ean, Begoña Galdeano, Xabier Galdeanoren alaba eta 1989an Madrilen eraila izan zen Josu Muguruza Herri Batasuneko diputatuaren alaba den Ane Muguruzak egia jakiteko eskubidea aldarrikatu zuten. “Gaur GALi buruzko egiak bere hierarkiaren puntan X bat du ezarririk. X hau Felipe Gonzalez baldin bada, afera hau gai publiko bat da”.\nAgerraldi horretan CIA AEBetako inteligentzia zerbitzuek desklasifikaturiko dokumentuei egiten zieten erreferentzia. Paper horietan, agentziak dioenez, “Felipe Gonzalezek mertzenario talde bat eman du terroristen kontra ilegalki borrokatzeko”. Esaldi batzuk zentsuraturik badira ere, beste batzuk zalantzagabeak dira: “mertzenarioak ez dira baitezpada espainiarrak izanen eta xedea ETAko buruzagiak erailtzea da, Espainian eta Frantzian”.\nPSOE eta PP egia ezkutatzen\nEkainaren 25ean dokumentu hauen berri izan zenean, EAJ, EH Bildu, ERC, JxCAT eta Ezker Konfederalaren taldeko (Podemos barnean da) 36 senatarik, Madrigo Senatuari eskatu zioten garai horretako aferak argitu daitezen. GALi buruzko ikerketa batzorde bat sortzeko proposamena egin zuten instituzio horretan. Baina galdea errefusatua izan zen. Gertaeretatik 35 urte baino gehiago iragan direnean, PSOE eta PPko diputatuek ekimenari ezezko borobila eman zioten, gertaerak “epaituak” izan direla argudiaturik.\n1995ean sorturiko ikerketa batzordea ekarri zuten gogora eta ondotik, Senatuko presidenteordea den Cristina Narbonak (PSOE) erran zuen “printzipioz, Senatua aitzineko gobernuak epaitzeko erabiltzea ez dela praktika egokia”. 1998an GALeko 12 arduradunen kontra Madrileko Auzitegiak emandako sententzia ere ekarri zuen gogora. Egiari Zor Fundaziotik adierazpen horiek deitoratu nahi izan zituzten: “Batzorde horrek ez zuen sekula arrakastarik izan eta hori ez dute aipatu ere egiten. Hiru audientzia eta bere sortzetik bi astera hetsi zen. Felipe Gonzalez ez zuten jarduera osoa antolatzeagatik ikertu”, erran zuten prentsa aitzinekoan.\nGazteek historia jakiteko beharra\nGALek bere ekintza gehienak Ipar Euskal Herrian egin zituen. Daniel Velezek galdera batzuk pausatzen ditu. GALen atentatuen irudiak hartu dituen edozein argazkilarik eta egileak ikertu dituen edozeinek oraindik galderak buruan dituela aitortu du.\nArgazki kamera mahai gainean duela, argazkilariak bere kontakizunarekin jarraitu du: “AFPren korrespontsal gisa ari nintzen lanean. Ez zidaten bila joateko eskatu. Etxean gelditu eta erredakziotik deitzea itxoiten ahal nuen. Baina ni Donibane Lohizunen sortu nintzen eta gertatzen zena jasanezina egiten zitzaidan. Ez dut ulertzen. Nola? Nork?”. Eskuartean GAL beltzez markaturik den dosier bat du. Ideki eta argazkiak, izenak, prentsa orriak, helbideak, eskaner bidez transkribaturiko deiak edota poliziaren zikinontzietan aurkituriko erretratu robotak ikus daitezke. Aztarna asko daude, baina baita galderak ere. Alta, ziur mintzatzen da: “Espainiarrak ez ziren bakarrik aritu. Badira hemen lan egiten zutenak”. Konbentziturik da egunen batean horiek argitara aterako direla. Nor dago Jean-Louis delakoaren gibelean? Edo hiltzaile ilehoriaren gibelean?\n“Herri honetako gazteek jakitea beharrezkoa da”, erran du Clement Soulek. Ximun Haran aipatu du “neutrala ez den gure historia jakiteak Euskal Herria deskolonizatzeko balioko du” esaldia baliatuz. Aitatxia izanik, bere bilobek ere jakin dezaten nahi du. “Nik kontatuko diet”, hitz eman du.


Jaiak denentzat jai izan daitezen - Gipuzkoako Hitza\n2019, uztailak 26 Albisteak, Asteko Gaiak, gipuzkoa, Gizartea 343\nAsteburuan Antigua auzoan (Donostia) izaniko bortxaketa baten albistearekin eta hori salatzeko elkarretaratzearen irudiarekin hasi zen astea. “Urte osoan izaten dira erasoak, asteburuetan gehiago, eta herriko festen testuinguruan igotzen da nabarmenen kopurua”, esan du Duñike Agirrezabalaga Donostiako Berdintasun zinegotziak.\nDonostian, “urteak” dira Aste Nagusirako eraso matxisten kontrako protokoloa martxan jarri zutela. Azkenaldian, baina, luzeagoa da kanpaina. “Karmen jaietan hasi eta abendu arte luzatzen da kanpaina, eta tartean hartzen ditu Groseko jaiak, Aste Nagusia, Euskal Jaiak, Halloween gaua, santomasak… Urtez urte protokoloa indartzen joan gara, hobetzen, baliabide gehiago jartzen”. Aste Nagusia baino lehen, protokolo hori hiriburuko etxe guztietara banatuko dute. “Garrantzitsua da jendeak jakin dezan, halako eraso bat gertatuz gero, norberak sufrituz gero edo zerbait ikusiz gero, nora jo behar duen eta nola jokatu behar duen”.\nGipuzkoako herri gehienetan dute eraso sexisten kontrako protokoloa gaur egun. Azpeitian, gainean dituzte San Ignazio jaiak, eta han ere etxe guztietako postontzietan jaso dute protokoloaren eskuorria. 2010ean egin zuten lehenbizikoz, eta urteekin osatuz joan dira. “Tabernariekin, berriz, banan-banan lantzen dugu gaia. Oso harrera ona egin digute, asko eskertu dute eurengana jotzea, askotan ez dakitelako nola jokatu zerbait gertatzen bada”, azaldu du Idoia Arrizabalaga Azpeitiko Parekidetasun zinegotziak. Tabernariekin, halaber, musikaren gaia landu dute Azpeitian. Ez diete esaten zein musika jarri behar duten festetan, baina bai ematen zaie musika aukera bat, eduki sexista duten abestiak saihesteko.\nSentsibilizazioa da Donostia zein Azpeitiko zinegotziek nabarmendu duten hitza. Urte osoko lanaren eta urtez urte egindakoaren emaitza gisa ikusten dute herritarrak eraso sexisten gaiarekin arduratuago, ahaldunduago, prestatuago egotea.\n“Jakina da festen testuinguruan betidanik gertatu direla erasoak, baina, azken urteetan eta batez ere mugimendu feministaren eskutik, lehen lerrora atera da gai hori, eta horrek asko lagundu du sentsibilizazioan. Hasieran, jendeari arrotza egiten zitzaion gai hau, baina denborarekin jendeak barneratu du gaia, eta kasu askotan ia-ia ez da azalpenik eman behar”. Maialen Apezetxea Hernaniko Berdintasun teknikariaren hitzak dira.\nSanjoanak izan dituzte uda hasieran Hernanin, baina, 2015ean, protokoloa lantzen hasi zirenean, ez zuten festetarako egin, sagardotegi garairako baizik. “Udala eta mugimendu feminista hasi ginen lanean elkarrekin. Izan ere, jende asko elkartzen da Hernanin txotx garaian, kanpoko jendea gehienbat, alkohola eta droga nahasten dira, eta ikusten genuen testuinguru horretan eraso dezente gertatzen zirela”, dio Apezetxeak. Tabernariekin eta sagardogileekin formakuntza saioak antolatzea izan zen lehen pausoa. “Hasieran, denek ez zuten ondo hartu. Zorionez, urteak pasatu ahala, aldatu egin da egoera hori, eta jendeak barneratu du arazoa denena dela”.\nBestalde, erasoak ikusgarri egitearen garrantzia nabarmendu du Apezetxeak. “Guk bagenekien sagardotegi garaian eraso pila bat gertatzen zela, baina ez zen salatzen, eta ematen zuen ez zela ezer gertatzen. Zorionez, jendea gutxiago isiltzen da orain. Argiago daude mugak, erasoak salatu egiten dira, eta tolerantzia maila jaitsi egin da”.\nNeurri zehatzak jasotzen dituzte herrietako protokoloek, eta gehienetan berdintsua izaten da edukia. Eraso matxista edo sexista bat zer den definituz hasten dira protokolo gehienak. Bortxaketa izan daiteke eraso sexisten adierazpenik bortitzena eta nabarmenena, baina beste mota askotako erasoak ere badira, sotilagoak. Erasoa sufritu baduzu, nora jo; zerbait ikusi baduzu edo erasoa sufritu duen norbait ikusten baduzu, zer egin; nola jokatu pertsona batekin, zer esan eta nola esan… Halakoak izaten dira protokolo guztietan jasotzen direnak, baina, gero bere berezitasunak izaten ditu herri bakoitzak.\nAgirrezabalagak gehien nabarmentzen duen ideia, adibidez, 112ra deitzea da, edo 112ren aplikazioa instalatzea. Udalak ere badu bere zenbakia: 092. “Edozein susmo izanez gero, abisua emateko eskatzen dugu; nahiago dugu deiak gainezka jasotzea, gutxiegi jasotzea baino. Hobe da abisua jaso, joan eta ezer ez bada gertatu buelta ematea, zerbait gertatu eta ez jakitea edo ez enteratzea baino”. Festa inguruan mugitzen diren eragileen inplikazioa garrantzitsutzat du Donostiako zinegotziak. Lanketa berezia egiten dute tabernariekin, eta baita Dbus konpainiako gidariekin eta taxilariekin ere.\nAzpeitian, berriz, gaueko arretarako telefono zenbaki bat jarri dute martxan aurten. “Baina, gure tresnarik garrantzitsuena da herriko plazan jartzen dugun karpa. Han, informazioa emateaz gain, zalantzan datorrenari erasoa identifikatzen eta ondorengo pausoak ematen laguntzeaz gain, gune bat daukagu egokituta, eraso bat sufritu duen emakumeari harrera goxo bat egiteko eta hark lasaitzeko toki bat izateko”.\nHernanin ere informaziogune bat atontzen dute festetan eta sagardotegi garaian, eta telefono bat jartzen dute martxan, erasoen berri jasotzeko. “Sagardotegi garaian, adibidez, telefono zenbaki hori ikusgarri jarri genuen taberna guztietan, eta itsasgarriak banatu genituen. Kanpotik etortzen den norbaitentzat are zailagoa baita nora jo identifikatzea; kasu horretan, oso lagungarria da telefono hori”.\nSexu erasoetatik harago, festetan berdintasun irizpideak lantzearen garrantzia aipatu du, bestalde, Arrizabalagak. “Protokoloa eta festetan berdintasun irizpideak txertatzea modu paraleloan landu behar diren gaiak dira. Festa Batzordean parekidetasun azpibatzorde bat dago, eta festak antolatzeko garaian, programa osatzerakoan eta ondorengo balorazioetan oso presente dago berdintasun irizpideak txertatzea”. Baina, bai Azpeitiko zinegotziarentzat, bai Hernanikoarentzat, gizartearen isla dira festak. “Beraz, gizartea heteropatriarkala eta hierarkikoa bada, horren isla dira festak ere. Egiturazko aldaketak behar dira aldatzeko”, dio Apezetxeak.\nHernanin, genero ikuspegia festetan txertatzeari ez diote eutsi oraindik. “Ekitaldi zehatz batzuetan zerbait egin da [Axeri Dantza aipatu du], baina ez orokorrean. Oso gai zaila eta konplexua da; kostata aldatzen diren gauza asko daude festetan”.\n+ Festa berdinzaleagoen alde, denak elkarrekin arraunean


Piperrak kinoaz beteak | Consumer\nPiperrak kinoaz beteak\n4 ud de Erretzeko piper handi gorriak\n100 g de kinoa\n1 ud de kalabazin ertain\n40 g de Mozzarella birrindua gazta\nPiper handiak, gorriak eta pipitak garbitu, labean 250 ºc-tan 10 minutuz, oliba-olio eta gatz pixka batekin. Gorde, gero betetzeko.\nBetegarria prestatzeko, tomateak 2 minutuz irakiten hasten hasten gara. Ur hotzetan freskatu, zuritu eta kubotan moztu. Kalabazina garbitu eta moztu, azal txikitan, eta tipula eta piper berdeei ebaki bera eman. Moztu baratxuriak.\nOlioa kazola zabal batean berotu eta tipula sueztitu, kolorerik hartu gabe. Piper berdea, kalabazina, tomatea eta baratxuriak gehitu, 35 minutuz su baxuan egosten utzi, gatza bota eta gorde.\nKinokoa prestatu, aldez aurretik desgarbituta, lapiko batean ur irakinarekin eta gatz pixka batekin 15 minutuz, xukatu eta pistotik koilarakada batzuekin nahastu. Koilarakada batekin, piperrak kinoarekin eta barazkiekin bete, eta gainetik mozzarella gazta pixka bat bota. Sartu labean 180 ºc-an berotuta, kinoaz betetako piperrak gainerreta egon arte. Zerbitzatu bero, perrexil pixka batekin gainean.\nKaloriak 189 10%\nPiper gorria propietate nutrizional nabarmenak dituen landarea da. C bitamina eta B6 bitamina ugari dituelako nabarmentzen da. Bere kolore gorriak antioxidatzaile-kopuru handia adierazten du, besteak beste, likopenoa, minbiziaren aurkako efektu ugarirekin. Aipagarria da, halaber, betakaroteno ugari eta B2 taldeko bitaminak. Aliatu handia da endekapenezko gaixotasunak prebenitzeko eta bihotz babesgarria izateko. Kinoaz bete, zereal-ezaugarriak dituen hazia. Ez du glutenik. Energia-iturri eta karbohidrato handia da, baina proteina eta omega 3 eta 6 gantz azido ugari ditu. Zuntz asko du, eta potasioa, magnesioa, kaltzioa, fosforoa, burdina, zinka eta B eta E bitaminak nabarmentzen dira. Errezeta hau oso elikagarria eta osasungarria da, baina garrantzitsua da gazta parmesanoa agertzea, fosforo-, kaltzio- eta B2-bitamina-kantitateak batzen dituena, baita kaloria eta gantz saturatuak ere.


Alderdiaren Astea ospatuko du EAJk - Zarautz - Zarauzkohitza.eus\nAlderdiaren Astea ospatuko du EAJk\nZarauzko Hitza 2019-09-18 09:30\nHainbat ekitaldi antolatu dituzte aste osorako, eta Alderdi Egunarekin borobilduko dituzte ospakizunak.\nZarautz Uri Buru Batzarrak Alderdiaren Astea antolatu du aurten ere, Alderdi Egunaren harira. "Batzokiko jarduera dinamizatzea eta zarauztar guztiengana gerturatzea" da helburua, eta ekitaldi sorta antolatu dute datozen egunerako. "Urtero ekitaldi ugari antolatzen ditugu eta herritarrekin gure lana partekatzen jarraitu nahi dugu, bai haur, gazte zein helduentzako ekitaldi interesgarriak antolatuz", azaldu du Zarautz Uri Buru Batzarrak.\nAurtengo egitaraua irailaren 24an hasiko da, lau alderdikideri egingo zaien omenaldiarekin: Jose Luis Aiestaran, Bernabe Gereta, Maria Rosario Zabaleta eta Jose Luis Saizar. 19:00etan hasiko da ekitaldia, Batzokian. Irailaren 25ean Xabier Arzalluzen bizitza politioari buruzko bideo emanaldia izango da, 19:00etan Batzokian. Azkenik, irailaren 27an, Jokin Bildarratzek, senatuko EAJko ordezkariak, hitzaldi-elkarrizketa politikoa eskainiko du Batzokian, 19:00etan.\nAlderdi Egunarekin borobilduko dute Alderdiaren Astea jeltzaleek. Horretarako, Forondako zelaietara joateko autobusa jarri dute. 09:00etan aterako da Batzokiaren aurretik, eta Batzokian bertan eman beharko da izena.


TXINTXARRI-ren erabakia urtarrilaren 30eko greba orokorraren harira - Lasarte-oria - Txintxarri.eus\nTXINTXARRI-ren erabakia urtarrilaren 30eko greba orokorraren harira\nTxintxarri Aldizkaria 2020-01-28 21:00\nTXINTXARRI aldizkariko lantaldeak bat egin du osteguneko greba deialdiarekin. Lanuztea urtarrilaren29an egingo du, web orrialdea eguneratu gabe utziz; urtarrilaren 30eko grebaren berri emango du, egun horretako ekitaldiak kubrituz, herriko greba batzordeak hainbat ekintza iragarri baititu egun horretarako. Urtarrilaren 31n argitaratuko du paperezko zenbakia, 1492.a.\nEuskal Herriko Eskubideen Karta Soziala osatzen duten sindikatu eta eragileek greba orokorrera deitu dute datorren asteko ostegunean, urtarrilak 30. Pentsionistek bi urtez etengabe aldarrikatzen ari direnak oinarritzat hartuz, "jauzi bat" egitea erabaki dute, "lan baldintza, pentsio eta bizitza duinaren aldeko borrokan". TXINTXARRI-ko lantaldeko kideek greba egitea erabaki dute, besteak beste, lan munduko hainbat eta hainbat sektoretan gertatu bezala, prekarietatea ere oso presente dagoelako komunikabideetan.\nHori guztia esanda, irakurle, esku artean daukazun aldizkari hau egiten dugun langileok argi daukagu herritar guztiek informaziorako eskubidea daukatela, eta, hori bermatze aldera, urtarrilaren 30ean herrian antolatu diren ekintzen jarraipena egingo du TXINTXARRI-k, eta aldizkaria inprimatzera bidali, ostegunero bezala, herritarrek ostiralean irakur dezaten azkenaldian Lasarte-Orian gertatu dena, eta greba orokorrak emandakoaren berri izan dezaten. Aldizkariko langileok, beraz, lanuztea egun bat lehenago egitea erabaki dugu; alegia, urtarrilaren 29an, asteazkenez, egun osoz. Webgunea ez dugu eguneratuko egun horretan, eta urtarrilaren 31n zuen etxeetan jasoko duzuen aldizkarian islatuko ditugu greba egin izanaren ondorioak. Gertutasunez eta euskaraz informatzen jarraitu nahi dugulako, baina ahalik eta baldintza duinenetan.


Elika sostenibilidad | Elikakatearen Legea: 10 galdera-erantzun - Elika sostenibilidad\nNekazaritzako plastikoen ebaluazioa eta jasangarritasuna: ekintzarako deia\nBidaltze data 16 martxoa, 2022\nElikakatearen funtzionamendua hobetzeari buruzko abenduaren 14ko 16/2021 Lege berriak funtsean aldatzen du abuztuaren 2ko 12/2013 Legea, batik bat ekoizlearen eta eroslearen arteko merkataritza-harremanari dagokionez.\n16/2021 Legearen berritasuna da ekoizlearen eta eroslearen arteko merkataritza-harremanerako irizpideak ezartzen dituen kontratu-dokumentu bat egon behar izatea eta beharrezkoa izatea agiri hori transakzioa gauzatu aurretik egotea. Hainbat alderdi arautzen dira kontratuaren edukiari, gutxieneko informazioari, derrigortasunari, eta abarri buruz; hala ere, besteak beste, nabarmentzekoa da produktuaren salmenta-prezioak inoiz ezin duela izan ekoizpen-kostuak baino baxuagoa.\nEra horretan, 16/2021 Legeak Europako Parlamentuaren eta Kontseiluaren 2019ko apirilaren 17ko 2019/633 (EB) Zuzentarauan (nekazaritzako eta elikadurako produktuen hornidura-katean enpresen arteko harremanetan azaltzen diren merkataritzako jardunbide desleialei buruzkoa) ezarritakoa ekartzen du hemengo araudira.\nMAPAk dibulgazio-ohar bat egin du berriki ekoizpen primarioan parte hartzen duten agenteentzat. Dokumentu horretan 10 galdera-erantzun lantzen dira lege berriko puntu nabarmenenak errazago ulertzeko.\n10 GALDERA-ERANTZUN Elikakatearen Legea aplikatzearekin lotuta - MAPA


Where the Wild Things Are — AZpiTituluak.eus\nWhere the Wild Things Are https://azpitituluak.eus/1475574575 https://azpitituluak.eus/@@site-logo/logo.png\n@mikelsgartzia eta @landerazkue — 2016/10/04 10:49:00 GMT+1\nMaurice Sendak izeneko estatubatuarrak idatzi eta marraztu zuen haur literaturako klasiko hau. 1963an argitaratu zen eta albuma da (marrazkiak dira nagusi). Adin guztietako jendeak gozatzeko modukoa da eta liburua euskaraz ere irakurri daiteke, Koldo Izagirrek itzulita.\nLiburua klasiko bihurtu zen eta adaptazio asko egin dizkiote. Guk 2009an ateratako filmaren azpitituluak itzuli ditugu, merezimendu handiko bertsioa iruditu zaigulako. Lehen Hezkuntzako 3. zikloko neska-mutilentzat egokia dela uste dugu, ingelesez entzun eta euskaraz irakurtzeko.\nSinopsia: Max ez dago ondo, gaizki pasatzen ari da eta gaizki portatzen da. Harrotuta dago eta ezin du baretu. Egun batean pasa egiten da eta alde egiten du bere mundura, aurreko guztia desegin eta berria eraikitzeko. Guztiok egin izan ditugu horrelako bidaiak, umetan batez ere.\nZuzendaria: Spike Jonze- Produkzioan: Spike Jonze, Tom Hanks, Maurice Sendak bera etab. Aktoreak: Max Records (Max), Catherine Keener (Ama), James Gandolfini (âTony Sopranoâ pertsonaia egin zuen aktoreak hemen Carol munstroaren ahotsa egiten du), Lauren Ambrose (KW-ren ahotsa), Chris Cooper (Douglasen ahotsa). Musika: Caren O eta Carter Burwell. Hizkuntza: Ingelesa. Izenburua: Where the wild things are / Piztiak bizi diren lekuan / Donde viven los monstruos / Max et les Maximonstres.\nBertsio hauekin bat etorriko dira azpitituluak:\nWhere the Wild Things Are UNRATED (2009)[1080p]\nWhere the Wild Things Are 2009 BrRip 720p x264-uNkNowN.\nWhere The Wild Things Are 2009 BRRip H264 AAC-GreatMagician\nWhere The Wild Things Are (2009) 720p BDRip AC3 x264 - AdiT\nWhere.the.Wild.Things.Are.eus.zip — Zip archive, 25 KB


Arbolapetako haritza kenduko dute bihar, azaroak 9, hilda dagoelako - Arrasate - Goiena.eus\nArbolapetako haritza kenduko dute bihar, azaroak 9, hilda dagoelako\nJokin Bereziartua Lizarazu 2016-11-08 10:23\nEgun hilda dagoen haritza landatzen, 2015eko martxoan.\nItaliatik inportatutako haritza ez da ingurune berrira egokitu eta hilda dago. Bihar, azaroak 9, kenduko dute (10:45) eta Udalaren asmoa da, herritarren iritzia errespetatuz, beste haritz bat landatzea; ondo sustraitu dadin, arbola txikiago bat landatuko dute.\n"2017ko otsail inguruan landatuko dugu. Haritza bertako mintegi batetik ekarri nahi dugu; ez dugu prisarik, garrantzitsuena da landaketa ondo egingo dela bermatzea", adierazi du OZMA batzordeko buru Oscar Garciak.\nObrak, Zerbitzuak, Mantenua eta Auzoak batzordeko buru Oscar Garciak gogoratu duenez, udaberrian txosten bat eskatu zioten Gabriel Iguiñiz adituari. "Txosten horretan jasotzen zen landatu zen haritza oso handia zelako ez zela ondo sustraitu eta klimatologia aldetik ere ez zela urte ona izan. Ordutik guztiz hilda dago", dio Garciak.\nEspezie bera landatuko dute, aurretik herritarrek hala erabaki zutelako. "Adituari kasu eginez haritz txikiago bat landatuko da; gero eta txikiagoa bada, hobe", adierazi du Garciak.


Mozorrorik gabeko festa (eta VII) — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Mozorrorik gabeko festa (eta VII)\nMozorrorik gabeko festa (eta VII)\nJulen Gabiria 2005/12/04 10:55\nHori jakinda, irakurleak ulertu behar du liburu hau ez dela etxeko lasaitasunean eta urtebeteko isilaldiaren ostean ondutako artikulu-bilduma, baizik eta guztiz alderantziz: lanorduen tarteak aprobetxatuz eta urtebetez isildu barik egonda idatzi du Mendigurenek. Hortaz, liburu hau blogaren erritmoan irakurri beharko litzateke: aleka-aleka dastatu beharko genituzke artikulu hauek, egunean bat, dosi txikitan, konturatu gaitezen zeinen lan ikaragarria dagoen hemen.\nKontua ez da soilik egunero idatzi eta argitaratzea, kontua ez da soilik burua egunero aktibo izatea, kontua da, batez ere, egunero literatura egiteko pretentsioa izatea. Eta Xabierrek erronka jarri zion bere buruari, eta urtebetea amaitu eta gainditu egin du erronka, zelan gainera. Literaturatik hurbil egoteko pretentsioa izan zuen 2004ko uztailean, eta, 2005eko uztailera helduta, dudarik ez dago ondo baino hobeto bete duela asmo hori, zailtasunak zailtasun.\nNahi baduzu, artikulu-bilduma deituko diogu esku artean duzun liburu honi. Nik urtekaria dela esaten jarraituko dut, ze, orriotako artikuluak irakurrita, gogoratuko ditut ikusitako pelikula eta antzerki-obrak, irakurritako liburuak, bizitako gertakari politikoak, lagun artean egindako hausnarketak. Eta, hori gogoratuta, nire bizitzaren beste pusketatxo bat ere gogoratuko dut, eta memoria txar honi erremedioa jartzeko balioko duen beste liburu bat izango dut apalean, eta osatuz joango naiz iragandako denboraren puzzle amaigabe hau.


Doako bideo-jokoek aisia digitalaren industriaren diru-sarreren % 80 sortzen dute - Gazteberri.eus\nDoako bideo-jokoek aisia digitalaren industriaren diru-sarreren % 80 sortzen dute\nDoako bideo-jokoek (free-to-play) aisia elektronikoaren industriaren diru-sarrera digitalen % 78 sortzen dute. Doako titulu horiek merkatu-hobi askoz zehatzagora zuzentzen diren kontsolarako eta PC-rako egiten diren irteera-eskaintza handien aurretik daude. Aisialdi digitaleko merkatua aztertzen duen SuperData enpresaren arabera, doako bideo-jokoek beren publiko nagusia gailu mugikorretan aurkitzen dute, bertan diru-sarreren % 75 sortzen baitute.\nPasa den urtean diru gehien sortu duten doako hamar bideo-jokoetatik zortzi mugikorretarako jokoak ziren.\nAisia elektronikoaren industria oso dinamika positiboan den industria da, urtero bere emaitzak hobetzen baititu. 2020an, adibidez, ia 140 bilioi dolar sortu zituen, aurreko urtean baino % 12 gehiago. SuperDatak egiaztatu ahal izan duenez, bideo-jokoen kontsumoa biderkatu zen Europan eta Ipar Amerikan martxotik aurrera pandemiaren eta itxialdien ondorioz.\nEstatu Batuetan, adibidez, biztanleriaren erdiak baino gehiagok azaldu du 2020an bideo-jokoren batera jokatu duela. Gehienek esan dute asperdurari aurre egiteko egin dutela, eta % 45ek, berriz, mundu errealetik ihes egiteko. Ia heren bat (% 29) bideo-jokoetan aritu zen lagunekin eta familiarekin harremanetan mantentzeko.\nOrdainpeko bideo-jokoei dagokienez, Call of Duty: Modern Warfare izan da diru-sarrera gehien sortu dituen izenburua.\nPrevious 2.100 ikasletik gora parte hartzen ari dira ‘Euskaraz solas eta jolas’ programan\nNext Gaztea izatearen garrantzia


Arrakasta izan dute 'Barrura begiratzeko leihoak' filmaren emanaldi pribatuek | Kultura | Berria\nArrakasta izan dute 'Barrura begiratzeko leihoak' filmaren emanaldi pribatuek\nFilma bi aldiz eman zuten atzo Donostiako Viktoria Eugenia aretoan. Ekarpenak egin zituen jendearentzako emanaldi pribatuak izan ziren, zuzendariak bertan direla.\nJende andana bertaratu zen emanaldira\n2012ko irailak 11 18:45\nPolemiken gainetik, arrakasta izan du Barrura begiratzeko leihoak filmaren lehen emanaldiak; dokumentalaren atzean dagoen lana eta kalitatea azpimarratu dute ikus-entzuleek. Filma bi aldiz eman zuten atzo Donostiako Viktoria Eugenia antzokian. Ekarpenak egin zituen jendearentzako emanaldi pribatuak izan ziren. Josu Martinez, Eneko Olasagasti, Mireia Gabilondo, Enara Goikoetxea eta Txaber Larreategi zuzendariak ere bertan izan ziren.\nAurretik, emanaldia galarazteko asmoz, eskutitz bana igorri zien Espainiako Gobernuaren EAEko ordezkari Carlos Urkijok Javier Zaragoza Espainiako Auzitegi Nazionaleko fiskalari eta Juan Karlos Izagirre Donostiako alkateari. Fiskalari esan dio delitua izan daitekeela film hori ematea, "terrorismoaren biktimen babeserako legeak" urratu ditzakeelako; eta ekitaldia aztertzeko eskatu dio. Alkateari, berriz, ohartarazi dio aretoa erabiltzeko baimena emanda delitu bera egin dezakeela. Filma eraikin publikoetan ematea debekatzeko eskatu du.\nDonostiako Zinemaldiak ez du proiektatuko Barrura begiratzeko leihoak, bost euskal presori buruzko dokumentala. Zinez ekoiztetxekoek Zinemaldiko hautaketa batzordeari aurkeztu zioten dokumentala, baina antolatzaileek ez dute sartu hautatutakoen zerrendan. Dokumentalak bost euskal presoren bizipenak kontatzen ditu, bost zuzendariren begietatik. Ekainean amaitu zuten lana, eta Zinemaldian estreinatzeko asmoa zuten. Ezezkoa jaso dute, baina; erabakiari buruz arrazoirik eman gabe.\nZinemaldian ez egotearen harira, filmeko bost zuzendariek Tabuak, beldurra eta leihoak izeneko iritzi artikulua idatzi zuten BERRIAn.\nBideoa: filmaren aurrerapena


Kataluniako Parlamentuak Llarenaren kontrako kereila aurkeztea onartu du | Mundua | Berria\nKataluniako Parlamentuak Llarenaren kontrako kereila aurkeztea onartu du\nPrebarikazio delitua leporatuko dio Auzitegi Goreneko epaileari, Jordi Sanchez JxCko diputatuari gaur egitekoa zen inbestidura saioan parte hartzea galarazteagatik.\nRoger Torrent Kataluniako Parlamentuko presidentea, gaur, parlamentuko mahaiko bileran. / Quique Garcia/EFE\nKataluniako Parlamentuak auzitara eramango du Pablo Llarena Auzitegi Goreneko epailea. Roger Torrent parlamentuko presidenteak epailearen kontrako kereila aurkeztea proposatu du mahaiaren gaurko ezohiko bileran. JxCko eta ERCko ordezkariek babesa adierazi diote neurriari, eta parlamentuak salaketa aurkeztuko du, Llarenari prebarikazioa egotzita. Neurriaren kontra bozkatu dute Ciutadansek eta PSCk.\nParlamentuko letraduek kereila ez aurkeztea gomendatu dute, haren bideragarritasuna eta interes orokorreko izaera zalantzazkoak direla iritzita. Horrez gain, nabarmendu dute parlamentuko zenbait talde politiko salaketa jartzearen aurka daudela, eta beste bide batzuk dituztela aldekoek epailea auzitara eramateko; salaketa taldeen izenean ala Jordi Sanchezenean aurkeztuta, kasu.\nDena den, kereila prestatzeko agindu die parlamentuko mahaiak letraduei. Azken horiek ohartarazi dute ez direla aditu zuzenbide penalean.\nMarta Rivas Catalunya En Comu-Podemeko ordezkariak kanpo azterketa bat eskatu du, kereilaren bideragarritasuna aztertzeko. Hori argitu artean, Auzitegi Gorenean kexa formala aurkeztea proposatu du.\nTorrentek baztertu egin du kereilaren bideragarritasunari buruzko azterketa, baina onartu egin du kereila prestatu bitartean auzitegian kexa formala aukezteko proposamena.\nEspainiako Gobernuak Torrenti ohartarazi dio parlamentuaren izenean Llarenaren kontrako kereila jartzea delitua izan daitekeela, diru publikoaren erabilera bidegabearekin lotu daitekeela iritzita.\nAuzitegi Goreneko epaileak NBEren eskariari muzin egin eta Jordi Sanchez JxCko diputatuaren eskubideak urratu dituela ohartarazi dute alderdi independentistek. NBEren Giza Eskubideen Komiteak Sanchezen eskubide politikoak bermatzeko "berrezko neurriak" har ditzala galdegin dio Espainiari, behin behineko neurri gisa, nazioarteko erakundeak Sanchezek aurkeztutako salaketa aztertu bitartean.\nLlarenak, ordea, inbestidura saioan parte hartzea galarazi zion, atzo, Sanchezi. Presidentetzarako bere hautagaitza defendatzeko aukera ezeztatu zion hala, bigarrenez. Epailearen esanetan, NBEren galdeak ez du estatua behartzen Sanchezi inbestidura saioan parte hartzeko baimena aitortzera.


COOKIE-EN POLITIKA - Ayuntamiento de Valdegovía - Gaubeako Udala\nCookie bat testu-fitxategi txiki bat da, web bat bisitatzen duzunean zure ordenagailuan, sakelako telefonoan, tabletean edo internetera sartzeko beste edozein gailutan deskargatzen dena. Cookie-ek gailua ezagutzeko balio dute, sitea berriro bisitatzen duzunean, eta zure lehentasunak eta nabigazio-konfigurazioa gogoraraztean errazago erabiltzen dira (adibidez: hizkuntza, herrialdea, sarbide-datuak, etab.). Erabiltzaileek webgunean nabigatzeari buruzko informazio estatistiko anonimoa biltzeko aukera ere ematen dute.\nWebgune honek, behar-beharrezkoak diren cookiez gain, guk edo hirugarrenek tratatutako beste batzuk ere erabiltzen ditu, ematen ditugun zerbitzuak hobetzeko aukera ematen digutenak. Horretarako, gure webgunean duen nabigazioa aztertzen da, eskaintzen dizkiogun produktuen edo zerbitzuen eskaintza hobetzeko. Webgune horrek Google Analytics gehitzen du, eta horiek ere beren cookie propioak sortzen dituzte. Jarraian, webgune honetan erabiltzen diren cookie-ak zerrendatzen dira.\nHirugarrenek emandako cookie-ak\n(Google Analytics) cookie horiek bisitariek webgunea nola erabiltzen duten jakiteko informazio analitikoa biltzeko erabiltzen dira. Informazio guztia modu anonimoan jasotzen da eta estatistikak barne hartzen ditu, hala nola nabigatzailearen erabilera, bisitatutako orriak, orrian dagoen denbora eta abar.\nGoogleren pribatutasunari buruzko informazioa: www.google.com/intl/en/policies/privacy/\nGoogle Analytics-en jarraipenetik atera zaitezke nabigatzailearen plug -in bat instalatuz http://tools.google.com/dlpage/gaoptout?hl=en\nInformazioaren Gizartearen Zerbitzuei eta Merkataritza Elektronikoari buruzko uztailaren 11ko 34/2002 Legearen 22.2 artikuluan xedatutakoa aplikatzen da. Cookie-en erabilerari buruzko informazio gehiago nahi izanez gero, egin klik esteka honetan. Cookie-en erabilerari buruzko gida (PDF).


Gasteizek 33 desfibriladore ditu udal kirol instalazio eta eraikinetan | El Correo\nGasteizek 33 desfibriladore ditu udal kirol instalazio eta eraikinetan\n2009tik, 451 udal langilek jaso dute bihotz-birikak suspertzeko teknikei buruzko prestakuntza\nSERGIO EGUÍA Viernes, 14 octubre 2016, 01:14\nGasteizko hogeita zazpi udal eraikin daude kardio-babestuta, horietan 33 desfibriladore automatiko banatu baitira erabiltzaile eta langileen esku, bihotz- eta arnas-gelditzerik gertatzen bada ere.\nLeku hauetan banatu ditu udalak aipatutako tresnak: kirol-instalazioak, Principal antzokia, Europa biltzar jauregia, autobus-geltokia, San Martineko bulego teknikoak, Montehermoso jauregia eta San Prudentzio egoitza. Agirrelandan ere badira hiru desfibriladore eramangarri, Udaltzaingoak eta suhiltzaileek erabiltzerik izan ditzaten.\nDesfibriladore automatikoek bihotz- eta arnas-gelditzea diagnostikatu eta tratatzeko gauza dira. Bihotz-gelditze posible baten aurrean erabiltzaileei zer egin behar duten adierazten diete entzunezko aginduen eta irudien bidez. Gailuak berak erabakiko du deskarga egitea beharrezkoa den.\n2009an hasi zen Udala bertako langileak prestatzen, tresna horiek zuzen erabiltzen eta bihotz-birikak suspertzeko maniobrak egiten ikas zezaten. Geroztik, 451 udal langilek hartu dute parte ikastaroetan.\nDuela gutxi, zinegotziek ere hartu dute parte Arabako Medikuen Elkargoak eta Udalak berak antolatutako saio teoriko-praktiko batzuetan; herritarrei irekitako saioak ziren, eta 180 leku eskaini ziren guztira.\nOsasun Publikoaren Zerbitzuak prestakuntza DBHko 4. mailako ikasleengana iristea ere nahi du. Nerabeak istripu baten aurrean ahalik eta azkarren esku hartzeko prest egon daitezen nahi dugu. Gure ustez, lehentasunezkoa da lehen laguntzei buruzko ezagutzak jasotzea, azaldu du arloko zinegotzi Peio López de Munainek.\nHorrenbestez, nahi duten ikastetxeetan Oinarrizko bizi euskarria eta bihotz-biriketako bizkortzea ikastaro teoriko-praktikoak (4 ordu guztira) egin ahalko dituzte. Udalak Gurutze Gorriarekiko lankidetzan eskaintzen ditu ikastaro horiek, ikasleek larrialdi egoera batean nola jokatu behar duten eta bihotz-birikak suspertzeko maniobrak nola egiten diren ikas dezaten. Bizitza salbatzeko gaitasunak eskuratu ditzaten nahi dugu, zer egin behar duten argi eta erraz azaldu.\nGazte Plana zehazteko topaketak Ferran Latorre: «No vendo humo, vendo optimismo»


Pier Paul Berzaitz Txintxarri abesbatzarekin ariko da kantuan bihar | El Diario Vasco\nTolosa GoierriPier Paul Berzaitz Txintxarri abesbatzarekin ariko da kantuan bihar\nPier Paul Berzaitz Txintxarri abesbatzarekin ariko da kantuan bihar\n'Egunsentiaren kantak' izeneko emanaldiaz gozatzeko aukera izango dute 22:00etan Elizpen\nAMAIA GOIKOETXEAALEGIA. Jueves, 4 julio 2019, 00:22\nOrain bi urte Erramun Martikorenarekin egin bezala, Txintxarri abesbatzak Pier Paul Berzaitzekin batera eskainiko du aurten herriko festen inguruan urtero eman ohi duen kontzertua. 'Egunsentiaren kantak' izeneko emanaldiaz gozatzeko aukera izango dute bihar 22:00etan Elizpe zinemara gerturatzen direnek.\nMusikari zuberotarra izango da taula-gainera igotzen lehena: Iosune Marin eta Joxan Goikoetxea musikariak lagun dituela 'Atharratze jauregian' eta 'Euskal Herri maitea' abestiak eskainiko ditu Berzaitzek, besteak beste. Jarraian Txintxarri abesbatzak, Mariaje Rekondo pianoan lagun duela, beste hiruzpalau kantu eskainiko ditu: horien artean dira 'Goizian argia hastian' eta 'Maiteak galde egin zautan'.\nEta emanaldiaren azken zatian Pier Paul Berzaitzek eta Txintxarri abesbatzak elkarrekin hainbat abesti eskainiko dituzte, besteak beste: 'Ikusten duzu goizean', 'Baratze bat', 'Xalbador' eta 'Kontrapas'.\nPier Paul Berzaitz 1951n jaio zen Muskildin (Zuberoa). Pauen bizi da gaur egun, baina beti egon da Zuberoari estuki lotua. Tradizioaren jarraitzaile eta bultzatzaile amorratua, zuberotar kantagintzari beste sentiberatasun bat ekarri dio, zalantzarik gabe, aspaldiko emozioak, olerkiak, kantak eta ametsak garaikide bilakatuz.\nGuk taldeko sortzaile (1974) eta partaide, 80ko hamarkadaren bukaeran bakarkako ibilbideari ekin zion, eta 1987an kaleratu zuen bere lehen lana: 'Han eta hor'. Hamahiru urte geroago iritsi zen 'Baratze bat', Berzaitz entzule talde zabalagoarentzat ezagun egin zuen diskoa, hain zuzen ere, diskoari izena ematen dion kantuari esker. Haren atzetik etorri ziren 'Lili baten kantorea' (2005), 'Arnaud D'Oihenart - Poèmes de jeunesse' (2013) eta 'Hemen' (2013).\nDiskogintzatik harago hainbat pastoral idatzi eta zuzendu ditu, horien artean, 'Atharratze jauregian' eta 'Bereterretx'. 'Elkanoren semeak' eta 'Euskal izpiritua' antzezlanen sortzaile da eta berriki 'Orreaga' eta 'Amaiur 2012 Haien ametsa gurea da' estreinatu ditu: dantza, antzerkia, musika eta bestelako osagaiak batzen dituzten ikusgarriak.\nBihar Alegiako Txintxarri abesbatzarekin egingo duen bezala, aurretik beste abestalde batzuekin ere aritu da elkarlanean Pier Paul Berzaitz: Donibane Lohitzuneko Arin koruarekin, Errenteriako Landarbaso abesbatzarekin eta Beasaingo Kantu Jira abesbatzarekin.


naiz: agenda - Debako XLVIII. Kaleko margo sariketa\nDebako XLVIII. Kaleko margo sariketa\n09:00etatik 18:00ak arte\nIrailaren 9an Debako Kaleko margo sariketaren 48. edizioa ospatuko dute.\nHitzorduak Debako udalaerriaren esentzia euren lanetan jasoko duten 16 urtetik gorako margolariak bilduko ditu. Goizeko 9:00etan hasita, bi orduz Agirre Jauregian mihisei zigilua jartzeko aukera izango dute partehartzaileek eta lanak eguerdiko 14:00ak baino lehen entregatu beharko dira leku berean. Hauek Debako inguruetako agiriko tokietan beteko dira, gaia eta teknika libreak izanik.\nEpaimahaiaren erabakia arratsaldeko 18:00etan jakingo da eta ondoren sari banaketa egingo da Agirre Jauregiko erakusketa aretoan.\n1,, Foruen Plaza, 20820


Agindua, otsailaren 12koa, 2021/5 hezkuntza, kultura eta kirol-Conselleria de arautzen dituen edukia eta erabilera, irakaskuntza-espediente elektroniko normalizatua (EDEN) hezkuntza-sistema publikoaren zerbitzura, generalitateko DOGV 9022 2021/02/17-zk.\nAgindua, abenduaren 27koa, bateratua 2018/1 , Conselleria de ogasun eta Ekonomia-Eredua eta Conselleria de hezkuntza, ikerketa, kultura eta kirol onartzen duena. dokumentu elektronikoak kudeatzeko politika . DOGV 8467 zk 18/01/2019\nDekretua, apirilaren 27koa, Consell 50/2018 arautzen duena dokumentu-kudeaketa, antolaketa eta artxiboen funtzionamendua . DOGV 8288 07/05/2018 zk.\nDekretua, abenduaren 29koa, 25ekoa, consellarena, 218/2017 - aldaketa . 220/2014 Dekretua, Consell horren bidez, onesten da Administrazio elektronikoaren araudia 8212 Zk. DOGV/01/15eko 2018\nDekretua, azaroaren 17koa, Consell 182/2017 indarrik gabe uzten duena 87/2010 Dekretua, maiatzaren 21ekoa, 25ekoa, consellarena, baldintza teknikoak ezartzen dituena eta erabiltzeko arauak Fakturazio elektronikoaren Plataforma Ge-Factura DOGV: 2017/12/01-8182 zenbakiak plantilla organikoan zk.\nAgindua, irailaren 29ko 9/2017 , Conselleria de erabiltzeari buruzkoa, eta ogasun eta Ekonomia-Eredua egiaztatzeko segurtasun-kodea sinadura elektronikoa gisa administrazio-egintzak eta haren erakunde autonomoen DOGV generalitateko 18/10/2017-8151 zk.:\nEbazpena, 2017 (e) ko otsailak 21 Informazioaren eta komunikazioen teknologia zuzendaritza nagusia aurrean jartzen da, jendaurreko informazioaren izapidea arautzen duen Consell dekretu-proiektua dokumentu elektronikoak kudeatzeko politika. DOGV: 2017/03/02-7991 zk. (V. Iragarkiak)\nUrriaren 28ko erabakia, 2016ko informazio- eta komunikazio-Teknologia zuzendari nagusia, dela jakinarazten duena uztailaren 22ko erabakia, 2016ko Sailen arteko batzordeak Modernizazio Teknologikoa, kalitatea eta jakintzaren gizartea da valentziako erkidegoan (CITEC Batzordea) itzali egiten dela, batzorde teknikoak bi batzorde tekniko iraunkorrak sortzen da. 2016/11/17-7919 DOCV zk.:\n2016Ko maiatzaren 24ko ebazpena, informazioaren eta komunikazioen teknologiak, onesten dituen gida metodologikoak azterketa-dokumentuak prestatzea administrazio elektronikoan. DOCV 7808 2016/06/17-zk.:\n41/2016 Dekretua, apirilaren 15ekoa, Consell. ezartzen duen hobetzeko sistema zerbitzu publikoen kalitatea eta plan eta programak ebaluatzeko generalitateko administrazioa eta sektore publikoa: 2016/04/20-7764 zk DOCV instrumentala.\n2/2015 Legea, apirilaren 2koa, generalitateak , gobernu onarena eta herritarren parte-hartzea, valentziako erkidegoko  DOCV 3137/2015. 2015/04/08-7500-zk.:\n220/2014 Dekretua, abenduaren 12koa, 25ekoa, consellarena, onartzen duena Valentziako erkidegoko administrazio elektronikoaren araudia DOCV 7425 zk.:, 2014/12/17\n191/2014 Dekretua, azaroaren 14koa, 25ekoa, consellarena, herritarrentzako arreta arautzen duena, sarrera-erregistroa eta idazki eta antolamendua erregistro-bulegoak generalitateko administrazioak DOCV :-zk.: 2014/11/19-7406.\n2014Ko martxoaren 3koa, consellarena, 7-akordioa onartzen duena Estrategi-Plana berrikuntza- eta hobekuntza-generalitateko administrazioa 2014-2016 DOCV: 17/03/2014.\n95/2013 Dekretua uztailaren 19koa, 25ekoa, consellarena, lizitazio elektronikoaren Plataforma onartzen duena, generalitateko Ge-compras egiteko prozedura arautzen da, eta bitartez lizitazio elektronikoa DOCV 7072 2013/07/22 zk.:\n5/2013 Legea, abenduaren 23koa, zerga-neurriei, administrazio- eta finantza-kudeaketari eta generalitatearen antolaketari buruzkoa. DOCV zk.: 7181 2013/12/27koa\n2013Ko maiatzaren 13ko ebazpena, ogasun eta herri administrazio generalitateko, argitaratzea Bigarren plana administrazio-kargak sinplifikatzen eta murrizten, SIRCA-2 Plana (2013-2015) DOCV: 2013/05/24.\n130/2012 Dekretua, abuztuaren 24an. 25ekoa, consellarena, informazioaren segurtasuna egitura organikoa ezartzen duena. DOCV 6848 zenbakia: 08/27/2012\n21/2011 Dekretua, martxoaren 4koa, del Consell, agentziaren estatutua onartzen duena. teknologia eta Egiaztatze Elektronikoa 2011/03/DOCV:08.


UEUren argitalpen berriak Sustatu.eus - Teknologia albisteak\nUEUren argitalpen berriak\n2011-01-23 : 09:01\nSukaldaritza, lurralde-antolamendua, gerra zibila eta hezkuntza berezia dira UEUren azken argitalpenen gai nagusiak.\nSukaldaritza-teknologia: sukaldaritza-prozesuen oinarri zientifikoak\nGiza Elikadura eta Dietetika Ikasketetarako testuliburu moduan sortua izan arren, liburu honetan bildutako informazioa baliagarria izango da beste unibertsitateko ikasle eta irakasleentzat nahiz elikagaien teknologian eta prozesatzean interesatutako edozein sukaldari edo sukaldaritza-zalerentzat.\nLurralde-antolamendua Euskal Herrian: gaur egungo egoera, gatazkak eta erronkak\nLurralde-antolamenduak ikuspegi orokor eta sistematikoa bereganatzen du, baita eredu bateratu batean ekonomia, gizarte, kultura, paisaia eta baliabide fisikoei lotutako arloak uztartu ere.\nEspainiako estatutik jendea indarrez kanporatzea ohiko jarduna izan da. Aro garaikidean, izan ziren aldaketa politikoak zirela medio, etengabeko erbesteratzeak suertatu ziren. Alde batekoak zein bestekoak, hala nola afrantsesatuak, karlistak, liberalak, errepublikanoak, ezkertiarrak\nBaina, ezbairik gabe, deserriratzerik handiena, kopururen aldetik itzelena izan zelako eta gizarte-klase oro jo zituelako, 1936-1939 Gerra Zibilaren ondoriozkoa dugu.\nHezkuntza Bereziaren oinarri psikologikoak. Aniztasunaren trataera\nHezkuntza Bereziko ikasleekin lan egiten duten adituei eta, batez ere, Irakasle Ikasketak egiten ari diren ikasleei zuzendutako eskuliburua da.\nUZTARO 75. aldizkaria\nGaiak: Artea, Filosofia, Historia, Psikologia, Zuzenbidea\nALDIRI 4. aldizkaria\nLurrari edo espazio fisiko konkretu bati loturik ez gauden heinean, mugitzeko aukera eta beharra izaten dugu. Pertsonen, produktuen eta lehengaien mugikortasunak eragina du soziologia, ekonomia eta lurralde antolakuntzan. Mugitzeko joerak bi atal nagusi ditu gaur egun: jarduera ekonomikoa eta aisialdia. Bi atal horiek desplazamenduen % 75 inguru jasotzen dute.


200w led UFO badia handiko fabrikatzaileak eta hornitzaileak - LED Orientalight Co., Limited\nHasiera > LED Bay handiko argia > UFO Led High Bay Light > 200w UFO badia handiko argiak zuzendu zituen\nUFO badia altuko 200w led 200w hornitzen ditugu, lanpara tradizionalekin alderatuta, txikiagoa da, arinagoa eta erraz funtzionatzen du. LED Orientalight Co., Limited-ek 14 urteko ekoizpen esperientzia du led handiko argiztapen eremuan, gure produktuak mundu osoko merkatuetara iristen. Kalitate handiko badien argiztapen hornitzailea bilatzen baduzu, ez izan zalantzarik eta jarri gurekin harremanetan.\n200w UFO buru dugu badia handiko argia etxebizitza biltegia estadioaren denda argiztapena, IP65 kalifikazioa, lanpara tradizionalekin alderatuta, txikiagoa da, arinagoa eta erraz funtzionatzen du. LED Orientalight Co., Limited-ek 14 urteko ekoizpen esperientzia du led handiko argiztapen eremuan, gure produktuak mundu osoko merkatuetara iristen. Kalitate handiko badien argiztapen hornitzailea bilatzen baduzu, ez izan zalantzarik eta jarri gurekin harremanetan.\n1. Product Introduction of the 200w UFO badia handiko argiak zuzendu zituen\nUFO buru handiko bahiaren sistemaren eraginkortasuna 130LM / W artekoa da eta energia aurreztea% 70 artekoa da HID eskema tradizionalarekin alderatuz. HID, HPS eta MHL tradizionalen ordezkapenak 1: 1 ordezkatu ahal izango dira, bai instalazio berrientzako eta bai instalazioetarako. . Argiztapen tradizionalekin alderatuta, UFO-k badia handiko argia txikiagoa da, arinagoa eta erraz funtzionatzen du. Led baia handiko lau instalazio (haga instalazioa, kakoa, esekidura. Sabaia) malguki moldatzen dira hainbat aplikazio eta inguruneren beharretara.\n2.Product parametro (zehaztapena) 200W led badia handiko argiak\n3.Produktuaren ezaugarria eta 200W-ko badia handiko argiztapena ekarri zuen aplikazioa\nLED baxua handiko lanpara egokia da fabrika, industria eta meatze enpresetan, petrolioan, industria kimikoan, galdategietan eta lehergai eta beste leku batzuetan proiektatzeko edo argiztatzeko.\n4. 200W-eko badia handiko argiaren produktuaren xehetasunak\nInportatutako txipak eta LED ontzi estruktura optimizatua erabiltzea, argi gutxiagotzeko, argi eraginkortasun handikoa, energia aurrezteko eta ingurumena babesteko abantailak lortzeko.\nHorniduraren funtsezko osagaiek munduko marka hartzen dute badia handiko lanparen bizitza bermatzeko.\n5. 200 UFOko produktuaren kualifikazioak badia handiko lanabesak ekarri zituen\n6. 200 WFO UFO badia handiko zaharberritze-kitaren entregatzea, bidaltzea eta zerbitzatzea\nGure led handiko baxuak ontziratzeko diseinu sendoa du. Produktua ez da higadura edo garraiatzean zehar apurtuko. Produktua zure eskua segurtasunez iritsi daitekeela ziurtatu dezake.\n2.orderrak lehen lagina eta egiaztapen osoa izan behar ditu fabrikazio prozesua baino lehen.\nGure produktuekin edo prezioekin lotutako zure galderak 2 ordutan erantzungo dira oporretan zehar.\n2.Beraz prestatutako eta eskarmentu handiko langileak zure zalantzak ingelesez erantzun ahal izateko.\n4.Distributorea zure diseinu paregabea eta gaur egungo eredu batzuk eskaintzen dira.\n5. Zure salmenten babesa diseinuaren eta zure informazio pribatuaren ideiak dira.\n3) Bermea terms:\nA: BaoAn, ShenZhenCity Guangdong Probintzia.\nA: Mota guztietako ziurtagiriak erosketa kantitate handian oinarritutako hornikuntza eska daiteke.\nG: Zenbat denbora beharko da laginak eskatuz gero?\nA: Orokorrean, 3 lanegun gure ohiko gauzak eskatzen badituzu.\nQ: Zein da zure produktuen masa denbora, esate baterako, 5000 unitateko elementu bakoitzeko?\nA: Orokorrean, laginei buruzko ordainketa eta berrespena jaso ondoren 35 egun inguru.\nA: Mundu osoko merkatuak bazter guztietan, 14 urteko esperientzia dugu kanpoko merkataritzan.\nG: Zein da zure produktu-lerro nagusia?\nA: led pista argia, led panel argia, led lineal argia, led banda, led bay handiko argia, uholde argia led, kale argia etab.\nHot Tags: 200w led UFO badia handiko argiak. Fabrikatzaileak


EAJk eta PPk hezkuntza publikoa suntsitzen jarraitzen dute\nNoiz sortua: Igandea, 24 Abuztua 2014 19:58\nBeharrezkoa da Ikasle Sindikatuak urriaren 21, 22 eta 23rako deitu duen 72 orduko greba orokorra babestea!\nHasiera batean, EAJk Wert ministroaren kontraerreforma praktikan jarriko ez zuela iragarri bazuen ere, ekainean Cristina Uriarte Eusko Jaurlaritzako Hezkuntza sailburuak irailetik aurrera LOMCEa ezartzeko agindua eman zuen. “Behartuta” egin duela esan arren, garbi dago EAJk eta PPk klase berberaren interesak babesten dituztela.\n2013-2014 ikasturtea oso latz hasi zen ikasleentzat. Beken onuradun izandako ikasleak egoera ekonomiko oso larrian egon ziren ez baitzuten berandura arte beren beka kobratu; eta klaseak bukatzear zirela bekek mila eta bi mila euroko bitarteko murrizketa jasango zutela iragarri zuen ministroak. Horrela, agerian geratu zen Wertek esandako beste gezur bat gehiago; alegia, beken inbertsioan ez da murrizketarik egon. Gazte askok beren ikasketak utzi behar izan dituzte dirurik ez izateagatik edo gurasoak langabezian edukitzeagatik; are gehiago, familia asko zorpeturik daude beren seme-alabei etorkizuna bermatzen saiatzeagatik.\nBeka kopuruaren murrizketa Aste Santuan iragarri arren edo beren beka sistema elitistaren defentsa kanpaina azterketa garai betean egin arren, ez zien askorako balio izan. Bekak bezalako konkista garrantzitsuen aldeko presio sozialak eraginda errektoreek beraiek neurri kaltegarri hau atzera botatzeko eskatuz agerraldia egin zuten; ordura arte “baliabiderik gabeko ikaslea ‘apadrinatzea’” defendatzen zuten. 15 egunetan ikasleek egindako etengabeko salaketa eta presio honek guztiak lortu zuen ordaintzeko falta ziren ehunka milioi euroak 24 orduren bueltan ordaintzea.\nHau nahikoa ez bada ere, PPren gobernuak duen ahultasunaren eta ikasle mugimenduaren indarraren adibide bat gehiago da. Beste behin ikusi dugu borrokak merezi duela; eta bekak itzultzea lortu bada, beken dekretu klasista, LOMCE eta gainerako murrizketa guztiak ere atzera bota daitezke zalantzarik gabe.\nHaur hezkuntzan eta Batxilergoan berrordainketa\nWertek ez du hezkuntza publikoaren aurkako gerra amaitu. Maiatzean Kongresuan egindako agerraldi batean adierazi zuen ez zuela baztertzen irakaskuntza ez derrigorrezkoan berrordainketa ezartzea sistemari “berdintasuna eta justizia” emateko. Hau da, tasak inposatu nahi ditu haur hezkuntzan eta batxilergoan. Ikaragarria da elitista handiuste honen zinismoa. Unibertsitateko tasa igoerarekin, beken dekretuarekin eta LOMCEarekin ikusi dugunez, PPren helburua da aberatsen seme-alabek soilik izatea kalitatezko hezkuntzarako sarbidea frankismo garaietan gertatzen zen bezala.\nHezkuntza publikoa suntsitzen ari diren bitartean, ez dute inongo arazorik sekta ultraeskuindarren itunpeko ikastetxeak irekitzeko Madrileko leku batzuetan gertatu den bezala. Pribatuentzat bada dirua, zuzenean gure poltsikotik aterea. Hau da PPren justizia: dirua hezkuntza pribatuko eta itunpeko hezkuntzako enpresariei ematea eta bitartean baliabiderik ez duten ikasleak sistematik bidaltzea.\nMurrizketak Euskal Herriko Unibertsitatean\nIkasturtea bukatzear zela, Iñaki Goirizelaia EHU/UPVko errektoreak unibertsitateak inoiz izan duen murrizketarik basatienak iragarri zituen. “Berrantolatzea” eta “unibertsitatearen lehiakortasuna eta erakargarritasuna hobetzea” aitzakiatzat hartuta, hainbat fakultate itxiko zituzketen; ondorioz 31 fakultateetatik 11 itxiko lirateke, 4 Bizkaian, beste 4 Gipuzkoan eta 3 Araban. Neurri hau titulazio batzuk kentzeko eta ekonomikoki onuragarri direnak uzteko lehen pausoa da. Azken batean, Wert ministro frankistak estatu osoan inposatu nahi duen eredu berberari erantzuten dio.\nEraso berri hau lehendik izandako murrizketei gehitu behar zaie. Eusko Jaurlaritzaren 2011-2014 bitarteko Unibertsitate Planak %1,2ko inbertsioa aurreikusten bazuen ere (Europako beste herrialdeetan %1,6koa da) EAJk 90 milioi euro murriztu dizkio EAEko goi-mailako hezkuntzari.\nWerten kontraerreformarekin batera, murrizketa hauek unibertsitate publikoa suntsitzen ari dira, irakasle eta ikertzaileen lan baldintzak okertzen ari dira soldata murrizketak edo izozteak direla eta; %20 jaitsi da eros-ahalmena. Prekarietatea igo da eta langile kopurua jaitsi; erretiratu diren irakasleen zein bajan daudenen postuak ez dira bete eta, ondorioz, lan karga igo da.\nIkasleek unibertsitate tasa igoera etengabea jasan behar izan dute: azken lau urteetan kredituaren prezioa %30 igo da. Hau gutxi balitz, beketako dirua izoztuta dago eta ikasketetan laguntzeko bideratutako dirulaguntzak murriztu dituzte. Beken diru kantitatea ez igotzeaz gain master ikasketak egiteko laguntzak ere murriztu eta zailtasun gehiago jarri dituzte; hori dela eta, ehunka ikasle gelditu dira bekarik gabe.\nEgunetik egunera diru gutxiago dago inbertsio publikorako, aldiz, finantzazio pribatua hazten ari da lan prekarietatea areagotuz, unibertsitate tasak igoz eta langileen seme-alaben sarbidea oztopatuz. Iazko irailean Iñaki Goirizelaia EHU/UPVko errektoreak aitortu zuen unibertsitateak ez duela dirurik irakasle eta ikertzaile berriak kontratatzeko eta egokia dela “baliabide pribatuak erakartzea” eta norbanako eta enpresa pribatuen “donazioak” onartzea. Honekin atea irekitzen zaio unibertsitate publikoaren pribatizazioari.\nIragarritako murrizketa berri honek irakasle eta ikertzaileen kaleratzea ekarriko du; eta ondorioz langileen lan karga eta ikasleen masifikazioa areagotuko dira fakultateetan. Lehendik murriztu diren baliabideekin mantendu beharko dira ikasleak eta nabarmen jaitsiko da hezkuntzaren kalitatea.\nEusko Jaurlaritzaren, hau da EAJren, politika PP aurrera eramaten ari denaren berdina da: murrizketa osasun eta hezkuntza publikoan. Eraso hauen helburua ere berdina da: aberatsek bakarrik izatea kalitatezko hezkuntzarako aukera.\nHezkuntza publikoaren aldeko borroka da bide bakarra!\nAzken ikasturteetako ikasle grebetan gazte eta ikasleek mobilizazioen ikasgai baliagarri bat eman dute: borroka da bide bakarra. Urte hauetan klase arteko borrokaren gorakada nabarmena bizitzen ari gara, gatazkak ugaritu egin dira arlo guztietan eta borrokaren bidez lortutako adibide andana ditugu. Garbi dago erasoak atzera botatzeko eta hezkuntza publikoa defendatzeko ere modu bakarra borroka dela.\nHorregatik, oso positiboa ikusten dugu Ikasle Sindikatuak urriaren 21, 22 eta 23rako deitu duen 72 orduko greba orokorra. Halaber, beharrezko ikusten dugu Ikasle Abertzaleakek ere hiru egun hauetarako deia egitea martxoaren 26 eta 27ko ikasle greben bideari jarraituz. Orduan ikusi zen bezala, ikasleek batera borrokatuta indarra biderkatu egiten da. Ez hori bakarrik, uste dugu beharrezko dela, eta horretarako deia luzatzen diegu, hezkuntzako langileen sindikatuek, LAB, ELA, STEE-EILAS, CCOO eta UGTk, eta guraso elkarteek borroka egun hauekin bat egin eta hezkuntza komunitate osoko greba deitzea. Langile eta ikasleen batasuna beharrezkoa da eraso hauei aurre egiteko, eta indarra bateratuta posible da garaipena lortzea.


Gorobel mendilerroa, altxor biziduna - Gaiak - Euskonews & Media\nHarrigarria da Euskal Herrian aparteko aniztasun biologikoa duten bazter miresgarri berriak aurkitzea. Zorionez, posible da oraindik. Horietako bat Urduñako mendatearen ingurua da: Gorobel mendilerroa.\nArabako ipar-mendebaldean dago, Araba eta Burgosen arteko mugan bertan. Ehun kilometro karratuko ordokia da. Pagoz, erkametzez, inarrez eta larrez estalita dago gehien bat. Hegoaldean oso aldapa leuna du, iparraldean, aldiz, 600 metroko amildegia. Paisaia zoragarria. 27 km luzeko kareharrizko hormatzarra eta landaretzaren kolore berde bizia dira Gorobelgo ezaugarri nagusiak.\nAntzina, kondairaren arabera, herensuge erraldoi bat bizi ei izan zen mendilerro eder honetan, ardi-esnez eta bidean topatzen zituen gizakien haragiz elikatzen omen zena. Txarlazoko gailurraren azpian bizi zen, Urduñako (Bizkaia) zaindaria den Antiguako Amabirginaren omenezko monumentua dagoen gailurraren azpian, alegia. Eta handik gertu, Koba haundi izeneko haitzuloan bizileku bat omen zuen Marik, euskal mitologiako jainkosa gorenak, eta suzko bola bihurtuta herritarrak ikaratzen ei zituen zerua hegaz zeharkatuz.\nBeste garai batzuk ziren. Mendilerro honetan bizi izan ziren pertsonaia mitologikoak betirako joan ziren, eta bakarrik utzi zituzten duela 4.500 urtetik hona ganaduarekin gora eta behera mendilerroko haran eta tontorretatik dabiltzan artzainak. Bertan aurkitutako trikuharri eta tumulu ugariak lehen okupazio horren lekukoak ditugu.\nMendilerroko mutur bietan zutik dirauten bi otsategietan erabiltzen zuten ehiza-sistema ere historiaurrekoa da. Gizakiaren eta otsoaren arteko mendetako borroka islatzen du horrek. Lehen artaldeak sortu ziren garaietatik lehian ari gara bi espezieak gailur eta bailara horietatik bizi ahal izateko, eta hamarkada batzuk otso barik izan ostean, fauna iberiarreko ehiztaririk gatazkatsuena itzuli egin zaigu.\nOtsoa, dudarik ez, hizpidea ematen duen ugaztuna da, baina toki honetan gure arreta merezi duten beste 54 espezie bizi dira. Euren artean, Euskal Autonomia Erkidegoan galtzorian dauden hiru aipatuko ditugu: igaraba arrunta, bisoi europarra eta ferra-saguzar mediterraneoa.\nHegaztiei dagokienez, sai arreak du protagonismoa azken aldi honetan, baina sai arreen populazio handia baino askoz gehiago du Gorobelek. Mendilerro honek Europako altxor ornitologiko nagusietakoa da. Horixe da Eusko Jaurlaritzaren babesarekin 2007an “Gorobel mendilerroa/Sierra Sálvada” libururako egin genuen ikerketaren ondorioz jakin izan genuena.\nIkerketa horren arabera, Gorobel dugu Iberiar penintsulako tokirik aberatsena —Valderejo aldearekin batera— hegazti ugaltzaileei dagokienez. Izan ere, Sociedad Española de Ornitología elkartearen datuetan oinarrituta, 120 bat hegazti espezie ugaltzen dira 100 kilometro karratu bakoitzeko Araba eta Burgosen arteko muga honetan.\nGuztira, 229 ornodun espezie bizi dira Gorobelen —Maroñoko urtegia barne—. Bilduma bikain honetako herena eta 15 landare espezie ere Basa eta Itsas Fauna eta Landaredian Arriskuan dauden Espezieen Euskadiko Zerrendan daude. Ornogabeen artean, bestalde, ezin aipatu gabe utzi Lopinga achine izeneko tximeleta, Penintsulari dagokionez mendilerro honetan eta Picos de Europan baino ez baita bizi.\nBiodibertsitate handi honen arrazoi nagusiak bi dira, batetik klima atlantiarra eta mediterraniarra bertan elkartzen direla, eta, bestetik, gizakion esku-hartzea txikia izan dela mendilerroan diren habitat ezberdinetan.\nHori guztiaz gain, geologia arloan ere aparta da Gorobel, bertan baitago Iberiar penintsulako ur-jauzirik luzeena. Nerbioiaren ur-jauzi izugarriaz ari gara, 270 metrokoa, Santiago Menditik (Berberana, Burgos) Delikako (Amurrio, Araba) zirkurainokoa. Toki ikusgarri hau bisitatzea urteko edozein sasoitan merezi du, baina Nerbioi jaio berriaren ura nola jausten den ikusi nahi izanez gero, euri-jasen ostean edo elurra urtzen denean joatea komeni da. Bertara heltzeko, Urduñako mendatearen tontorretik edo Gibijo mendilerrotik zehar, Untzagatik (Urkabustaiz, Araba), joan beharra dago.\nLur azpian Gorobelgo konplexu karstikoak hirurehun haitzulo baino gehiago ezkutatzen du, Gorbeiak dituenak bi halako, adibidez. Eta horien artean, munduko luzeena den bat ere: Ponatako Pagadiko Sistema, guztira, 45 kilometro topografiatuta dituena.\nHorietariko koba asko piztien eta gure arbasoen babesleku izan dira. Hori dela eta, orain arte, 26 kobetan hondar arkeologiko edota paleontologikoak aurkitu izan dira.\nEspeleologiaz gain, Gorobelek mendian oinez edota menbi-bizikletaz ibiltzeko aukera ematen du, bai bailaretatik bai mila metro baino gehiagoko gailurretatik ere (Eskutxi, Ungino, Iturrigorri...). Eta hegaztien modura hegaz egitearen sentsazioa zelakoa den jakin nahi duenak ere aukera du Gorobelen. Izan ere, Euskal Herriko lehenengo delta hegalak eta parapenteak Urduñako Haitzaren inguruan ikusi ziren. Egun, hegaz egiteko kontinente osoko lekurik honenetakoa izanik, Urduñako Nazioarteko Aire Festa egiten da bertan.\nEskalatzaileak, aldiz, ez dira sarritan ikusten mendilerroaren ormetan, Euskal Herriko eskalada berria bertan jaio zen arren. 1924an gertatu zen hori Angel Sopeña bilbotarraren eskutik, bera izan baitzen —Naranjo de Bulnesera igo zen lehen euskalduna izateaz gain— Tertangako (Amurrio, Araba) zirkoan kokaturik dagoen Fraideburua izeneko harrizko monolitoa lehenengo aldiz eskalatu zuena.\nGorobelek duen aberastasun ekologikoari esker Natura 2000 Sarean dago. Hegaztientzako Babes Bereziko Eremu (HBBE) bik eta hiru Garrantzi Komunitarioko Lekuk (GKL) osatzen dute. Halere, bertako ekosistemak kalte dezakeen arrisku-faktorerik ere bada zoritxarrez, hala nola linea elektrikoak, motordun ibilgailuen zirkulazioa, tiroak, pozoien erabilera, abelburu gehiegi izatea, hezeguneen narriadura eta zentral eolikoak jartzea.\nGeurea da arrisku horiek txikiagotzeko ardura, eta geurea ere, datozen belaunaldiek Gorobelgo altxorraz gozatzeko duten eskubidea bermatzekoa. Ez dugu ahaztu behar ingurumena ondo ezagutzea dela ingurumena maitatzeko eta errespetatzeko erarik onena, eta gure ondare naturala zainduz, bertan bizi diren eta biziko diren izaki guztiak, gizakia barne, babesten ari garela.\nJoseba Egiguren eta José Miguel Llano “Gorobel mendilerroa/Sierra Sálvada” izeneko liburuaren egile eta editoreak dira, 2007an Eusko Jaurlaritzako Ingurumen eta Lurralde Antolamendu Saileko Biodibertsitaterako eta Ingurumen Partaidetzarako Zuzendaritzaren babesarekin argitaratu zelarik.


HOBEKI hondakinen kudeaketa arduratsu eta jasangarriaren aldeko udalerrien elkartea aurkeztu dute - Albisteak - Usurbil\nHOBEKI hondakinen kudeaketa arduratsu eta jasangarriaren aldeko udalerrien elkartea aurkeztu dute\nHobeki sortu berri den udalerrietako zenbait ordezkarik aurkeztu dituzte gaur, Orona Ideon (Hernani), elkartearen printzipioak eta helburuak. Hobeki Euskal Herriko toki entitateen arteko elkartea da, eta hondakinen kudeaketa arduratsua eta jasangarriarekiko duten konpromisoak batu ditu.\nZer da HOBEKI?\nHondakinen erabilera gure bizimoduaren isla da. Kontsumo-ohiturak, pertsonok gizarte-antolaketan dugun tokia, naturarekin dugun harremana, garapena ulertzeko modua… horiek denak agerian geratzen dira hondakinen kudeaketari erreparatuz gero. Eta, herritarron bizimoldeak ez ezik, erakunde publikoen jokabideak ere nabarmen azaltzen dira.\nHala, oso ikuspegi desberdinak daude hondakinen kudeaketaz Euskal Herrian bertan. Are gehiago, ikuspegi kontrajarriak agertzen dira askotan. Izan ere, ez dago hondakinen kudeaketarako politika antolaturik, herrialde bakoitzak bere erara funtzionatzen du, eta etekin politikoa eta ekonomikoa atera nahi izan zaio konpromiso soziala eskatzen duen gai bati. Askotan erabaki eta jardun okerrak gailentzen dira, unean uneko bulkadei eta interes ekonomiko pribatuei men eginez. Gaur egun, hondakinen legeriak ondo markatzen du zein printzipiok gidatu behar duten kudeaketa, besteak beste, argi azaltzen du tratamendurako hierarkiaren printzipioa, salneurrien eta tarifen politika, eta gardentasunaren irizpidea. Ildo horretatik, osasuna, ingurumena, ekonomia zirkularra… gisako kontzeptuak denen ahotan dabiltza. Nabari da, beraz, erakundeek ekarri dutela beren diskurtsora itxurazko terminologia eta hizkera zaindua. Hala ere, hitz huts horietatik harago, zoritxarrez, praktika oso bestelakoa da sarritan, nahasmendua sortuz.\nHaatik, toki-erakunde askok urteak daramatzagu kontzeptu horiek zorrotz aplikatzen, eta esperientzia desberdinak jorratzen, ingurumena eta osasuna lehenetsiz. Lan horretan, ordea, elkarren arteko komunikazioa eta esperientzia- nahiz iritzi-trukaketa ez dela behar bestekoa konturatu gara. Eta, hain zuzen, hutsune hori betetzeko asmoz, elkarte bat eratzea deliberatu dugu: HOBEKI. Bere bitartez toki-erakundeek egiten dutena beste toki-erakundeen ezagupenera iritsi dadin, eta ondorio zuzeneko ekimenak guztien artean partekatuak izan daitezen. Elkarlana eta koordinazioa helburu dituen elkartea izango da, hortaz, HOBEKI, betiere kontuan hartuta hondakinen kudeaketa eta horren inguruko egikaritzapenak udalen esku daudela.\nHala, HOBEKIrekin bat egin dugun toki-erakundeok erabateko konpromisoa dugu hondakinen kudeaketa ekologiko eta arduratsuarekin, nola teorian hala praktikan. Honako hauek dira geure printzipioak:\nOsasunaren eta ingurumenaren zaintza lehenesten dugu hondakinen kudeaketan. Ez da kudeaketa onik herritarron osasuna arriskuan jartzen badu, edo naturari kalte egiten badio.\nHerritarrok eta herri-erakundeok elkarren eskutik joan behar dugu. Eginkizun honen izaera kolektiboa nabarmentzen dugu, eta gizalegez jokatu beharra azpimarratzen. Hondakinak ondo sailkatzea guztion betebeharra da, eta ondo sailkatutakoak ondo tratatzea herri-erakundeon betebeharra da. Utzikeriaz edo zabarkeriaz jokatzea, aldiz, ez da inoren eskubidea. Kostu ekonomikoak portaeretara doitu behar dira: ez da onargarria jokabide egokia dutenei besteen utzikeria ordainaraztea.\nHerritarrak ahalduntzeak eskatzen du, lehenik, prozesu osoaren parte aktibo izateko aukera ematea; bigarrenik, hondakin horiekin hasieratik bukaerara zer egiten den garbi azaltzea; eta, hirugarrenik, erabakietan parte hartzeko aukera ematea.\nKudeaketak hondakinen zikloa bere osotasunean hartu behar du, ikuspegi zirkularra landuz. Sortutako hori naturara itzuli behar da, kalterik eragin gabe, eta, ahal dela, modu probetxugarrian. Hondakinak izan bitez lehengai.\nEdozein tratamenduren abiapuntutzat dugu murriztea. Hondakinik onena sortzen ez dena da. Prebentzio neurriak zorroztu beharra dago, erakundeen inplikazio irmoz.\nBilketak eraginkorra izan behar du, horretan oinarritzen baita ondorengo tratamendua. Langintza horri dedikatzen zaiona, aurreragoko inbertsioa da. Gaika biltzeak alderdi kuantitatiboari nahiz kualitatiboari dakarkio hobekuntza. Bilketaren emaitza neurtu, ebaluatu eta hobetu beharra dago etengabe, eta zeregin horretan beharrezkoak diren neurri zuzentzaileak aplikatu behar dira.\nMurriztea, berrerabiltzea eta birziklatzea dira, ordena horretan, lehenetsi beharreko tratamenduak.\nEuropako jarraibideek agindutakoarekin bat, balorizazio materiala hobesten da balorizazio energetikoaren kaltetan. Europako erakundeek garbi adierazi dute gaur egun ez duela zentzurik erraustegirik eraikitzeak, Europak lehen ere sobera dituelako horrelako azpiegiturak. Ezetz diegu, halaber, zabortegi konbentzional kutsakorrei.\nAzpiegitura lokalak lehenesten ditugu, tokiko garapena indartzea eta garraioa murriztea dakartelako, besteak beste. Era berean, azpiegitura eskalagarrien alde egiten dugu, azpiegitura zurrunak baztertuz, etorkizuna hipotekatu gabe garaian garaiko baldintzetara egokitzeko aukera ematen dutelako. Multinazionalen negozio-gosearen aurretik, herritarren interesa lehenesten dugu.\nAurrerakuntza teknologikoei duten garrantzia eman behar zaie. Hondakinen sailkatze gero eta finagoa eta xeheagoa beharrezkoa da, eta material egokiak erabiliz, horiek berrerabiltzeko eta birziklatzeko teknologietan inbertitu beharra dago.\nHain zuzen, printzipio horiekin bat egiten dugun herri-erakundeok elkartzea erabaki dugu, interes komunaren mesedetan lankidetza sustatzeko. Araba, Gizpukoa eta Bizkaiko lau udalok sortu dugu HOBEKI: Hernani, Larrabetzu, Leintz-Gatzaga eta Donemiliagako udalok, eta azken asteotan beste udal batzuek ere bat egin dugu HOBEKIrekin: Segura, Zaldibia, Berastegi, Usurbil, Oiartzun, Antzuola, Gipuzkoan; Berriatua, Bizkaian.\nGauzak horrela, lau konpromiso hartzen ditugu elkartera batu garenok:\nElkartearen printzipioak onartzen ditugu, eta hondakinen politika printzipio horien arabera garatzeko konpromisoa hartzen dugu.\nUdalerriaren unean uneko egoeraren berri emango diogu elkarteari. Horretarako, ahalegina egingo da adierazleen taula osatzen, datuak lortzen, eta eskuratutako datuak elkarteari jakinarazten. Horrela, urteetako bilakaera jasotzeko eta erregistratzeko konpromisoa hartzen da. Egoeraren arabera, udalerriak mailaka sailkatuko dira elkartearekin bat egiten duten momentuan.\nUdalerriko hondakinen kudeaketarako plangintza bat diseinatu eta martxan jartzeko konpromisoa hartzen da. Plangintza horretan jasotako neurriak eta helburuak koherenteak izango dira elkartearen printzipioekin.\nTratamendu finalistara doan zatia ahalik eta txikiena izateko konpromisoa hartzen da. Zabortegi konbentzionalen edo errauste-planten ordez, bestelako tratamendu jasangarriak hobetsiko dira.\nElkartearen tresna nagusia webgune bat izango da. Herriek, modu autonomo eta librean, euren ekarpenak edota edukiak zintzilikatuko dituzte, besteen esku edo eskuragarri uzteko. Hala, konpromisoa hartzen dugu geure esperientzia, egitasmoak edota programak webgunean jartzeko, etengabe eguneratzeko, eta, modu horretan, elkarren ekimenez, aberasteko. Egitasmoak partekatzeko, elkarren berri izateko, elkar ezagutzeko, kopiatzeko, tresna izango da, horrenbestez, webgunea, ezinbesteko lanabesa. Webgunea gure jardunbidearen erakusleihoa izango da: esaten duguna eta egiten dunaren arteko uztarketaren erakusleihoa, hain zuzen ere.


Erdiko biraketak garatzen (9vs9) | Konbinatutako SSGak | SSG-n erasotzen | Futbol Alderdi Txikien Jokoak (SSG)\nJokalariak: 16 + 2GK Area: 70x50 yrds\nEuskarri zelai erdian mugimendu ona garatzea.\nOut jolasten atzealdean garatzea.\nZelaierdia jokalari dira bakarrak zelaierdia erdiko jolasten area onartzen.\nBaloia zentral erdira igaro behar da behin behintzat behin erdiraino mugimendu ona behartuz, eremua konektatzen laguntzeko.\nIzendatutako 6 zelaierdia Soilik jokalari daude Jokatzeko erdialdean onartzen.\nErdiko Atzelaria (CD), eskuineko back (RB) pass bat jokatzen du.\nRB-k gora begiratu behar du, eta zelai erdian sartu beharko du aurrerantz jokatu aurretik. 2a - MF1-ko behe-pase bat, zelai erdian sakonera erori dena, MF2-ren aurrerakadaren mugimenduak sortutako hutsik dagoen espaziora. 2b - MF3-k erasoa diagonala egiten du markagailutik haratago, posizio altua jasotzeko.\nZelaierdia jokalari osagarriak biraketa mugimenduak ona egin ahal izateko pass bat jasotzeko tokia egiteko behar.\nEstropadek erdiko eremua orekatu beharko lukete. Hau da, MF1 egiaztatzea sakona da, MF2 egiaztatzen du, MF3-k altua egiaztatzen du.\nMugimendu ona da taldekideen espazioan sartzea eta taldekide hori zure espazioa ordezkatzea, hau da, biraketa-posizionamendua. Horri esker, defendatzaileek erabakitzen duten etengabeko erabakiak hartzen dituzte mugitzen diren jokalarien aurrean.\nLimited ukitzen azkarra play errazteko estu erdiko joko eremu batean.\nKonbinazio zehatz bat (Link Up play) Jokatzeko erdiko area gola ahal izateko (1-2, Hartu-ahala, ordea, estaldura) eta eskatzen.\nPlay 2 ukitu Jokatzeko zentralaren inguruan.\nJokalari erdialdetik area erdira joz gero erdilari batek aurrera egin dezake bi aurrerantz laguntzeko 3vs3 eszenatokia sortzeko. Hau izan daiteke pasagilea edo hirugarren gizakia erdigunetik korrika.\n-12 02 2018-Hits: 21665 Garbi SSG en Darren Pitfield\n-24 01 2018-Hits: 17295 Garbi SSG en Darren Pitfield\n-23 01 2018-Hits: 19971 Garbi SSG en Darren Pitfield\n-22 01 2018-Hits: 19442 Erasotzeko Trantsizio SSG en Darren Pitfield\n-22 01 2018-Hits: 38925 Garbi SSG en Darren Pitfield\n-16 07 2013-Hits: 20504 Space sortzeko Ray Power\n-02 12 2011-Hits: 37011 Kontagailu SSGs erasotu TonyDeers\n-23 09 2011-Hits: 25208 Konbinazio Play SSGs Darren Pitfield\n-06 09 2011-Hits: 50600 Konbinazio Play SSGs TonyDeers\n-01 06 2011-Hits: 28505 Konbinazio Play SSGs Darren Pitfield\n-10 05 2011-Hits: 37386 Garbi SSG en Heinz Fractz\n-15 04 2011-Hits: 26456 Kommutazio Play SSGs Darren Pitfield\n-13 04 2011-Hits: 30794 Trantsizioa Darren Pitfield\n-21 03 2011-Hits: 26479 Euskarria SSGs Darren Pitfield


Bortxaketaren kultura klasikoa - PAIDEIA\nARGIA, 2018ko uztailaren 15a\nLuca Giordanoren ‘Persefoneren bahiketa’. Persefone Hades azpimunduko jainkoak bahitu eta bortxatu zuen eta hori ez da, inolaz ere, mitologia klasikoko bortxaketa kasu bakarra.\nDemeter, Kronos eta Rearen alaba, Gea amalurraren oinordekoa zen. Zeus anaiak bortxatu zuen eta, ondorioz, Persefone alaba jaio zen. Persefone ere Hades osabak, azpimunduko jainkoak, bahitu eta bortxatuko zuen.\nAlaba azpimunduan gatibu zegoela, Demeter amak Lurra ibili zuen Persefoneren bila. Bitartean, Demeterren beste anaia bat, Poseidon, arrebaren atzetik ibili zen hura bortxatu nahian. Azkenean, Demeterrek behor itxura hartu zuela ikusirik, Poseidon zaldi bihurtu zen eta bere helburua lortu zuen.\nZeusek erabaki bat hartu zuen orduan: Persefonek, handik aurrera, sei hilabete emango zituen azpimunduan haren osaba eta bortxatzailearekin, eta urteko beste sei hilabete Olinpoan egongo zen, amarekin. Demeterren pozak argia eta bizitza ekartzen zituen Lurrera sei hilabete horietan, udaberrian eta udan. Persefone bahitzailearen azpimundura itzultzen zenean, ordea, tristura, udazkena eta, gero, negua nagusitzen ziren. Eta, horrela, intzestu eta bortxaketa zurrunbiloa medio, azaldu zuen greziar mitologiak urtaroen joan-etorria, bizitzaren urteroko zikloa.\nBaina hori adibide bat besterik ez da. Teseok Troiako Helena bortxatu zuen. Kastor eta Poluxek Leuziporen alabak, Febe eta Hilaira, bahitu eta bortxatu zituzten eta gero haiekin ezkondu ziren, Sexto Tarkinio printzeak Lukrezia bortxatu zuen. Filomela, aldiz, bere koinatu Tereok bortxatu zuen. Poseidonek ez zuen soilik arreba eraso, Medusa ere bai. Baina arlo horretan ere Zeus izan zen nagusi; Demeterrez gain, Antiope, Ganimedes, Europa, Leda... bortxatu zituen Olinpoko jainkoen erregeak. Eta ezin ahaztu, kondairaren arabera, Erromako fundatzaileek Sabinak masan bortxatu zituztela.\nGilbert Higuet (1906-1978) historialari klasizistak esan zuen moduan, “gure mundua Grezia eta Erromaren jarraipena da. Gure jarduera intelektual eta espiritual gehienetan erromatarren bilobak eta greziarren birbilobak gara. Beste eragin batzuek ere lagundu digute garena izaten, baina greko-erromatar bultzada izan zen aberatsena eta indartsuena”.\nbortxaketa emakumea erroma grezia mitologia


BerriUp-en 3. deialdia hasi da - BerriUP\nDenbora azkar igaro da eta gure bigarren programan gaude dagoeneko, non 3 Startup berritzaile parte hartzen duten: Wanap, LookIWasThere eta ECOmercae. Hala ere, Hirugarren Programa lantzen ari gara.\nProiektu edo zerbitzu teknologiko batean eta hura merkaturatzeko momentuan lanean hari diren ekintzaile guztientzako deialdi berria hastera goaz. Egoera horretan dauden proiektuak hainbat zalantza izaten ohi dituzte: zeintzuk dira hurrengo pausoak?, talde egokia al daukagu aurrera eramateko?, zein da merkaturatzeko era egokiena?, gure ideia berritzailea merkatura ateratzeko momentu aproposa al da?, nola finantziatu gaitezke? … eta abar. Azken finean, zalantza ugari eta baliabide gutxiegi.\nEgoera honetan egotekotan, BerriUp-ek 4 hilabete irauten duen Azelerazio Programa bat eskaintzen dizu, hurrengoko esparrutan laguntzeko asmoz:\nEkintzaile, enpresa eta Startup munduko profesionalez osatutako talde baten Tutoretza edo Mentoring.\nHainbat arlo desberdinetan aholkularitza; hala nola, legeak, fiskalak, marketing online, LOPD, informatika segurtasuna, internazionalizazioa…\nProiektu bakoitzerako laguntza eta jarraipen indibiduala.\nAzken deialdian 82 Startup erregistratu ziren BerriUp-en eta horietatik 3 izan ziren aukeratuak gure azelerazio programan parte hartzeko. Oraingo honetan proiektu gehiago izena emango dutelakoan gaude eta programan Startup gehiago eukiko ditugula espero dugu.\nDeialdiaren azken eguna: Ekainak 20.\n1.Aurreaukeraketa: Uztailak 8.\nKomite baten aurrean aukeraketa: Uztailak 15.\nAzken aukeraketa eta komunikazioa: Uztailak 22.\nZuretzako egokia bada edo informazio gehiago nahi izatekotan egin klik APLICAR botoian eta jarrai itzazu ematen dizkizugun instrukzioak. Bestalde, BerriUp-en parte hartu izan duten ekintzaileekin kontaktuan jartzea gomendatzen dizugu, beren esperientzia pertsonala ezagutzeko asmoz.\nNahi duzunerako hemen gaude!\nConvocatoria, Programa Aceleración\n⇐ Berriup eta Modfie EITB1-eko Gaur Egun programan\nBerriUp-en 4. Deialdia hasi da ⇒


Katalunia: autodeterminazio eskubidetik independentziara – Heterodoxia\nKatalunia: autodeterminazio eskubidetik independentziara\njoseba | 2017-09-08\n(i) Autodeterminazio eskubidea egon badago\nMandangazale guztiok, irakur arren!\n“Le droit a l’autodétermination existe!”\nBiharko bost gako\n(iii) Autodeterminazio-legea onartuta\nKatalunia: autodeterminazioaren erreferendumaren legea\n(iv) Trantsizio juridikorako legea onartuta\nKatalunia: Errepublika eraikitzeko legea\nElisenda Paluzie @epaluzie (https://twitter.com/epaluzie/status/905489732452442112)\n@AnnaGaSabate “L’únic permís que esperem és el del nostre poble”\nEkonomia arloko gehigarriak:\nOptions for prosperity – Warren Mosler (for ICEC – Basque Countries)\nFrom Vocale Europe to ICEC-Euskal Herria\nArgiago ezin, ondoko hitzaldi honetan:\nAnna Gabriel: “Hem escollit autodeterminar-nos. Hem decidit governar-nos“\n(Discurs d’Anna Gabriel (CUP-CC) en el debat i votació de la llei de referèndum d’autodeterminació al Parlament de Catalunya)\n2017/09/10 at 11:58\nGazteak bai? Ea ba!\n#BaimenikEz aske izateko. Euskal Herriak independentzia!\n“Ez dugu baimenik eskatuko historia idazteko, ez dugu baimenik eskatuko oraina eraikitzeko, ez dugu baimenik eskatuko libre bizitzeko. Bizitzea hori baita: posizionatzea. Dei egiten diogu Euskal Herriko gazteriari irailaren 28an kalera irten eta Euskal Herri aske, sozialista, feminista eta euskalduna aldarrikatzera. Baimenik ez, aske izateko. Euskal Herriak independentzia!”\n2017/09/10 at 21:25\n«We really love Cat» Larraitz Ugarte Zubizarreta (Abokatua)\n(…) Kataluniako prozesua zer da funtsean? Bere burua modu demokratiko eta pulkroan autodeterminatzen ari den herri baten determinazio erakustaldia. Herritarrak eta instituzioak elkarrekin, Europan estatu bihurtu nahi duen herri txiki honek, inteligentziaz, planifikazioz, lasaitasunez eta ausardiaz noraino egin daitekeen aurrera ikusarazi digu. (…)\nAzken hauek dira bigarren konstatazioa egitera naramatenak. Unionismoaren marka txuriak zioenaren aurka, Espainiak mehatxua, beldurra eta indarkeria baino ez dakizki erabiltzen. Espainian ez dago bide demokratikorik herri batek bere burua autodeterminatzeko. (…)\nEta Euskal Herrian zer?(…)\n…Podemos alderdiaren posizioaren bera da: noizbait legeek autodeterminazio eskubidea ahalbidetu arte zain egon. Hori da Kataluniako herritarren borondateak merezi duen erantzun politikoa? Espainiari sumisioa, haien grazia neurrien eta ogi apurren zain? Ederra eskaintza gobernu autonomikoak herri honentzat dakarrena.\n… hemen ere prozesu independentista bat abian jartzen jarri behar da. Eta ez diezadala inork berriro esan ez daudela baldintzak. (…)\n(…) Aldebikotasunik ez dago, ez dago Estatuarekin negoziazio posiblerik, harremanak ez direlako berdinen artekoak. Hori Urkulluk errepikatzea maite duen zientzia fikziozko esaera bat da eta Kataluniarekin nabarmen ageri da fikzioaren tamaina. Berdinen arteko harremanak izateko Euskal Herriak estatu subirano bat izan behar luke, espainiar Estatuarekin paktu batera iritsiz autodeterminazio eskubidearen inguruan. (…)\n(…) herri honen etorkizuna independentziatik pasatzen dela konbentzituta egonik, inori baimenik eskatu gabe eta inoren zain egon gabe, ausart eta determinazioz, (…)


Julia Ducournauren 'Titane' filmak irabazi du Urrezko Palma Cannesko jaialdian | Kultura | Berria\nJulia Ducournauren 'Titane' filmak irabazi du Urrezko Palma Cannesko jaialdian\nLeos Caraxek lortu du zuzendari onenaren saria, 'Annette' filmagatik. Epaimahaiak 'ex aequo' saritu ditu 'Hytti Nº6' eta 'Ghahreman' lanak\nJulia Ducournau zinemagilea, atzo, Cannesen. IAN LANGSDON / EFE Tamaina handiagoan ikusi\nDenetariko erreakzioak eragin zituen Cannesen Julia Ducournauren Titane filmak. Txaloak adina txistu entzun ziren aretoan zinemagile frantsesaren bigarren film luzearen emanaldian, eta kritikak ere proposamen arriskatutzat jo zuen osagaien artean sexua eta indarkeria dituen lan hori. Bada, arriskua hartu izana aitortu zion atzo 74. jaialdiko epaimahaiak, Urrezko Palma hari emanda. Ezusteko eta guzti, gainera, agentzien arabera, Spike Lee epaimahaiburuak behar baino lehen iragarri baitzuen irabazlearen izena sariak emateko ekitaldian. Sharon Stone aktorearen eskutik jaso zuen garaikurra zuzendariak; emakume batek ondutako lan batek jaialdiko sari nagusia irabazi duen bigarren aldia da —Jane Campionek 1993an lortu zuen, The Piano filmarekin, baina Chen Kaigeren Ba wang bie ji (Farewell My Concubine)-rekin ex aequo izan zen ordukoan—.\nBestalde, epaimahaiak bere aitortzetako beste bi ex aequo ematea erabaki zuen. Epaimahaiaren sari nagusia Juho Kuosmanen zuzendari finlandiarraren Hytti N°6 eta Asghar Farhadi zinemagile irandarraren Ghahreman filmek irabazi zuten. Eta epaimahaiaren saria, berriz, Apichatpong Weerasethakul thailandiarraren Memoria-k eta Nadav Lapid israeldarraren Ahed's Knee-k.\nZuzendari onenaren saria Leos Carax zinemagile frantsesak eskuratu zuen, Annette filmagatik. Memoria-rekin batera, faboritoen artean aipatzen zuten askok Ryusuke Hamaguchi zuzendari japoniarraren Drive My Car (Doraibu mai kâ), eta gidoi onenaren saria lortu zuen azkenean.\nGizonezko aktorerik onenaren saria Caleb Landry Jones estatubatuarrak irabazi zuen, Justin Kurzelen Nitram filmean eginiko lanagatik. Eta emakumezko aktorerik onenaren saria, berriz, Renate Reinsve norvegiarrarentzat izan zen, Joachim Trierren Verdens Verste Menneske filmeko antzezpenagatik.\nHalaber, lan laburrik onenaren Urrezko Palma Tang Yi zuzendariaren Tout les corbeaux du monde filmarentzat izan zen; eta epaimahaiak aipamen berezia eman zion Jasmin Tenucciren Céu de agosto filmari. Zuzendari baten lehen filma saritzen duen Camera D'or saria, berriz, Antoneta Alamat Kusijanovicentzat izan zen, Murina lanagatik.\nMarco Bellocchioren ibilbidea ere saritu zuen jaialdiak, Ohorezko Urrezko Palma hari emanda.


Apirilak 15 - Pasaia\n"Antxo Eraikiz" Prozesuaren 2. Saioa\nPasa den martxoaren 25ean Antxo Eraikiz parte-hartze prozesuaren lehen saioa egin zen Antxoko Ikastolan. Bertaratu ziren herritarrek orain arte Pasai Antxon burutu diren proiektuak ezagutu zituzten eta etorkizuneko asmo eta aukeren berri jaso zuten.\nUdalak prestatu duen erakusketa, Udaleko web orrian birtualki eta Azokan fisikoki ikus daitekeena, oinarritzat hartuta, Iñaki Ormazabal, Pasaiako Udaleko arkitektoak azalpen sakona eskaini zien elkartu ziren herritarrei. Haien galderei erantzuten ere jardun zen arkitektoa. Udal arkitektoak herritarrei proposamenak egin ditzaten gonbita egin zien, haiek ezagutzen baitute inork baino hobeto barrutia eta baita antxotarren beharrak ere.\nIzaskun Biurrunek, Antxoko alkateordeak, berriz, prozesuaren helburuen berri eman zien Ikastolan bildutakoei. Hemendik 10-20-30 urtera nolako Antxo nahi dugun diseinatzeko prozesua da hau. Prozesu honen bitartez, herritarrek proposatuko dute nola eraiki nahi duten Antxo. Gerora, Udaleko teknikariek proposamen horiek teknikoki zein ekonomikoki aztertuko dituzte, azken biltzar batean denen artean berriz ere barrutirako lehentasunak ezartzeko.\nHurrengo saioan, beraz, herritarrek Antxo berrantolatzeko proposamenak landu eta proposamenak lehenesteko irizpideak finkatzea da asmoa. Horretarako, apirilaren 15ean, 19:00etan Antxoko Ikastolan elkartuko dira, berriz ere Elhuyarrek zuzenduko duen saioan.


Fruitu aroa, hazi aroa\n2020-10-15 | Jakoba Errekondo\nFruituak biltzeko sasoia da. Fruituak gozatzeko sasoia da. Horretarakoxe sortzen ditu fruituak landareak: guk, animaliok, goza ditzagun. Fruituak jan eta gogoko bihurtu. Gozamen hori betikotzeko, landare horiek ugalduko ditugu: hazia erein edo berdinak sortzeko txertatu.\nFruituen sasoia hazien sasoia da. Hazia da nagusi fruituan. Landarearen kasta luzatu eta hedatzea da haziaren helburua. Helburu horretarako bidea besterik ez da fruitua.\nJateko erakargarria egiten dute zenbait landarek fruitua; jan behar duen animaliarentzat ikusteko modukoa egingo du, kolore deigarriz jantzia eta probetxuzko mami hazkurritsua duena. Marrubia (Fragaria vesca) jan eta azalean dituen haziak ereingo ditugu gorotzetan. Behiak sagarra (Malus domestica) jaten duenean haziak bekorotzean ederki estalita geratuko dira. Hagina (Taxus baccata) goitik behera pozoitsua da (sustrai, zur, egur, hosto, azal...) baina hostaje berde-beltzaren gainean fruitu gorri-distiratsua eskaintzen dio, atsegin handiz, birigarroari; hark mami gorriaren lika gozoaren apeta beteko du, baina barruan doan hazi gogorra ez du bere errotak ehoko, baina errotan eta urdailean azala urratuko zaio, eta gero, zirinarekin batera botatzen duenean, errazago ura hartu eta hozituko da, erneko da.\nBeste batzuetan fruitua babesa da haziarentzat. Haziak handiak dira, eta animalientzat gustagarriak. Hazi horiek jan ez ditzaten, fruitua ez da gutiziagarria, ezpainak eta hortzak uxatuko dituena baizik. Gaztainak (Castanea sativa) arantzezko morkotsetan babestuta daude. Intxaurra (Juglans regia) zokoten edo sokolin mamitsu batean bilduta ematen du ondoak. Mami horri kosk ez egin, gero; damutuko zara.\nBeste hazi batzuek ileak dituzte; makalak (Populus nigra), txikoria-belarrak (Taraxacum officinale) eta urazak (Lactuca sativa) adibidez, haizeak altzoan hartu eta batera eta bestera biribilketan eraman ditzaten. Haizekirri ahulena ere baliatzen iaioenak hegalak dituzten haziak dira: lizarrarenak (Fraxinus excelsior), ezkienak (Tilia spp.), astigarrenak eta iharrenak (Acer spp.).\nLapa-belarra (Arctium minus) bezalakoek kuskuilu tankerako fruituak ematen dituzte adar muturrean, animalia iletsua edo arropaz jantzia aldamenean igaro eta igurztean, arroparen edo bere ileetan bertan itsatsita urrun garraia ditzan.\nLandare amak dio “agur hazia, agur; han edo hemen, betor alaba”.


Euskadiko aurrekontuak onartu dituzte 2021eko otsailaren 11n: 12 442 milioi\nDefizita eta zorpetzea handitu eta gastu erreala 770 milioi eurokoa izango da, covid-19aren ondoriozko krisi ekonomiko eta sanitarioari aurre egiteko.\nOsasun Sailak 4.183 milioi euro izango ditu 2021ean, aurten baino % 6 gehiago\nEuskadiko aurrekontuak onartu ditu Legebiltzarrak, EAJren eta PSE-EEren botoekin\nEusko Legebiltzarreko osoko bilkurak ostegun honetan onartu ditu Euskadiko aurtengo aurrekontu orokorrak. 12.442 milioi euroko aurrekontua dute, eta defizit eta zorpetze handiagoak ezarri dituzte, Eusko Jaurlaritzaren arabera, covid-19ak ekonomian eta enpleguan duen eragina murrizteko.\nAurrekontuak aurrera atera dira, aurreikusita zegoen bezala, EAJk eta PSE-EEk batutako gehiengo osoaren babesarekin eta oposizioaren gaitzespenarekin.\nAurrekontuen tramitazio parlamentarioa hasi zeneko ildo beretik joan da bozketa, orduan Gobernuko bi alderdiek atzera bota baitzituzten oposizioak aurkeztutako osoko lau zuzenketak eta 1.300 zuzenketa partzial baino gehiago.\nArgudio ezberdinekin bada ere, EH Bilduk, Elkarrekin Podemos-IUk, PP+Csek eta Voxek pandemiaren ondoriozko krisiaren aurka borrokatzeko proposamenak defendatu dituzte berriro, baina guztiek bat egin dute Gobernuko alderdiek hasieratik negoziatzeko borondaterik izan ez dutela esatean, onartutako testua Gobernuak diseinatutako berbera baita, oposizioaren ekarpen bat bera gabe.\nEAEko aurrekontuen eztabaidak eta behin betiko bozketak amaiera eman dio abenduaren 15ean hasitako prozesuari, Eusko Jaurlaritzak aurrekontu-proiektua onartu zuenean.\nHala, aurrekontua 2020koa baino % 5,7 handiagoa da. Gastu erreala 770 milioi euro handitu da (iaz baino % 7,1 gehiago), defizita % 2,2ra jaitsi delako eta zorpetzea ia hirukoiztu egin delako, 1.784 milioi euroko jaulkipenak aurreikusten baitira.\n"Eusko Jaurlaritzak baliabide guztiak jarriko ditu herritarrak babesteko eta ekonomia bultzatzeko"\nGainera, Europako berreskuratze-planaren baliabide gehigarriak izatea espero dute, baina oraindik ez dakite zenbat diru iritsiko den Euskadira eta zein epetan.\nEusko Jaurlaritzak nabarmendu duenez, 10 eurotik ia 8 Osasun, Hezkuntza, Enplegu eta Gizarte Politiketara bideratuko dira.\nGainera, birusaren "eragina arintzeko", sailen arteko Covid Programa bat ere badago EAEko kontuetan, 542 milioirekin. Horietatik, 178 osasun-materialerako eta osasun-langileak indartzeko dira; 95 hezkuntza-itunetarako, irakasle gehiago kontratatzeko eta ikastetxeetan norbera babesteko ekipamenduak erosteko, eta 32 enpresak, enpresa txiki eta ertainak eta autonomoak finantzatzeko.\nOsoko Bilkuran esandakoak\nItxaso Berrojalbizek (EAJ) onartu du egoera soziala, sanitarioa eta ekonomikoa "zaila dela", baina argi utzi du Eusko Jaurlaritzak baliabide guztiak jarriko dituela herritarrak babesteko eta ekonomia bultzatzeko.\n"Abenduan aurrekontu eskasak, urtarrilean zaharkituak eta otsailean iraungiak daude".\n"Hori ikusi nahi ez duenak ez du jokamolde zintzoa", esan du, eta Elkarrekin Podemos-IU negoziatzeko prest agertu dela goraipatu du, gainerako taldeen jarreraren aurka.\nPSE-EEko Sonia Perezek azpimarratu duenez, Gobernuak autogobernuaren tresna guztiak erabiliko ditu egitura ekonomikoak eta kohesio soziala indartzeko.\nEztabaidan zehar, Josu Estarronak, EH Bildu oposizioko talde nagusiaren izenean, esan du gaur Eusko Jaurlaritzak irabaziko duela, "baina abenduan aurrekontu eskasak genituela, urtarrilean zaharkituak eta otsailean iraungiak".\nBere ustez, herritarren beharrak ez dira Gobernu honen aurrekontuen merkatuan sartzen, eta "ezohiko covid-tasa" eskatu du, ahalmen ekonomiko handiagoa duten pertsonei eta enpresei zerga-tasak igoko dizkiena, bai eta zerga-erreforma progresibo eta bidezkoagoa ere, "aurrekaririk gabeko" krisi baten aurrean, "orainaldia eta etorkizuna jokoan" daudelako.\nElkarrekin Podemos-IU alderdiko Miren Gorrotxategi bozeramaileak "simulakrotzat" jo du Eusko Jaurlaritzak abiatutako negoziazioa, eta salatu du aurrekontuek ez dutela sektore publikoa indartzen, batez ere osasunean eta hezkuntzan, ez eta diru-sarrerak bermatzeko errenta eta zainketen arloa ere, orain inoiz baino gehiago arlo horietan inbertitzea eskatzen denean.\nJon Hernandez taldekideak ere kontuak kritikatu ditu, ez dutelako balio enpleguaren galerari aurre egiteko, ez eta sektore publikoaren behin-behinekotasuna murrizteko ere, eta erreforma fiskala aldarrikatu du, gehien dutenek gehiago ordain dezaten.\nLuis Gordillok (PP+Cs) Gobernuari egotzi dio ekonomia eta enplegua suspertzeko aukera galdu izana, eta EAJri, PSE-EEri eta Jaurlaritzari "harrokeria politikoa" eta arrabola aplikatzea egotzi die.\nOstalariei eta beste autonomoei zuzeneko laguntzak ematea, Osakidetzan inbertsio gehiago egitea eta itunpeko hezkuntza babestea defendatu du, eta Jaurlaritzari eskua luzatu dio "bizitzak eta lanpostuak salbatzeko eta ekonomia suspertzeko".\nAmaia Martinez Voxeko parlamentariak "propaganda ideologikotzat" jo ditu aurrekontuak.\nOsoko bilkuran, Mikel Lakuntza eta Garbiñe Aranburu ELAko eta LABeko idazkari nagusiek mobilizazio bat egin dute Ganberaren aurrean, aurrekontuek "gizarteari bizkarra" ematen diotela eta covid-19aren krisiari aurre egiteko nahikoak ez direla salatzeko.\nBIDEOA: ELAk eta LABek gizarteari "bizkarra ematen" dieten kontuak errefusatzen dituzte


'Ez dok Hiru' antzezlana taularatuko du gaur Tartean Teatroak, Aita Mari aretoan | El Diario Vasco\nZumaia'Ez dok Hiru' antzezlana taularatuko du gaur Tartean Teatroak, Aita Mari aretoan\n'Ez dok Hiru' antzezlana taularatuko du gaur Tartean Teatroak, Aita Mari aretoan\n'Ez dok Hiru' antzezlanaren aktoreak eta musikariak. / TARTEAN\nSarrerak turismo bulegoan daude salgai 9 euroren truke\nGaur, 22:00etan Aita Marin, 'Ez dok Hiru' antzezlana eskainiko da, Tartean Teatroa konpainiaren eskutik\n'Ez dok Hiru' Euskal Herriko kantutegian oinarritutako ikuskizun teatrala da. «Gure modukoa, eroa, deskonzertantea, irrigarria azalez... Baina azal horren poro bakoitzari geure musikarekiko maitasuna dario», diote Tartean konapiniatik.\n«Oraingo honetan, bikoteak beste hiru musikari-aktorekin partekatuko du taula, hitzari, bere ohiko tresna eszenikoari, zuzeneko musikaren indarra gehiturik», diote.\nSarrerak turismo bulegoan daude salgai 9 euroren truke (6 euroren truke bazkideentzat edo Gazte txartelarekin erosita).\nBestalde, asteartean eman zitzaion hasiera Klarinete Maratoiaren XVI. edizioari hainbat musika eskola eta kontserbatorioko ikasleen kon- tzertuarekin. Atzo, berriz, pintxo-pote musikalaz gozatzeko aukera izan zuten partehartzaileek Valentin Manterola margolariaren etxe-museoan.\nGaur, Klarinet.eus ensemblearen kontzertua izango da. Euskal Herriko musika eskola eta kontserbatorioko ikasleez osaturiko ensemblearen kontzertua 19:30ean hasiko da komentuan.\n'Clash' se proyectará esta noche en sesión de cinefórum «Alokairua laguntzeko, ordenantza zuzentzea da aukera eraginkorrena»